Srbija izvezla 2.700 tona meda – Televizija srpske dijaspore\nSrbija izvezla 2.700 tona meda\nSrbija je prošle godine izvezla 2.701 tonu meda, vrijednosti nešto više od 13 miliona evra, što je za 46 odsto više nego 2019. godine i to najviše u Italiju, Norvešku i Njemačku, saopšteno je iz Privredne komore Srbije /PKS/.\n“Sve veća potražnja meda, otvara velike mogućnosti za ozbiljniji razvoj pčelarstva u Srbiji. Tehnologija u pčelarstvu i dalje napreduje u Srbiji, što se vidi iz rasta broja košnica po gazdinstvu, a i u izvozu meda na platežna tržišta”, kažu u Udruženju za stočarstvo i preradu stočarskih proizvoda PKS.\nPrema Uredbi o raspodjeli podsticaja u poljoprivredi i ruralnom razvoju u 2021. godini, za sve pčelare su određeni podsticaji u iznosu od 800 dinara /6,8 evra/ po košnici.\nU saopštenju se navodi, da Srbija raspolaže prirodnim resursima koji su osnov razvoja pčelarstva, što ukazuje na ogromne potencijale za dalji razvoj ove privredne delatnosti, a do sada je registrovano 90 objekata za pakovanje meda u Srbiji.\nU 2019. godini, Srbija je raspolagala sa 977.000 košnica, što je za sedam odsto više u odnosu na 2018. godine, a procjene pčelarske privrede su da će broj košnica i dalje rasti.\nGrupacija za pčelarstvo i proizvodnju meda je ranije uputila dvije inicijative Ministarstvu poljoprivrede, šumarstva i vodoprivrede Srbije, od kojih se jedna odnosi na izradu strategije razvoja pčelarstva i osnivanje Instituta za pčelarstvo.\nDruga se odnosi na izradu pravilnika o pčelinjem otrovu, što bi omogućilo legalnu trgovinu i izvoz ovog značajnog proizvoda, koji je izuzetno skup na stranim tržištima.\n“Pčelari bi na taj način mogli da prebrode kišne godine, koje nisu povoljne za sakupljanje meda”, saopšteno je iz PKS.\n2 700 tona medaizvezlaSrbija\nI u Republici Srpskoj, na RTRS-u, u subotu TV premijera filma “Dara iz Jasenovca”\nSrbija od sutra ”zaključana”! Od podneva rade samo prodavnice, pumpe i…\nSrbija – atletika: Kolašinac pozitivan na koronu, ne ide na EP!\nSrbija – cene stanova: Prošle godine prodate nekretnine vredne 4,2 milijarde…


Kina i zemlje CIE unapređuju održivi ekonomski razvoj - Ekonomija - Dnevni list Danas\nPočetna » Vesti » Ekonomija » Kina i zemlje CIE unapređuju održivi ekonomski razvoj\nFoto: (BETAPHOTO/CHINA GLOBAL TELEVISION NETWORK CORPORATION/MO)\nLaslo Palkovič, mađarski ministar za inovacije i tehnologiju, govoreći na skupu, naglasio je da su obezbeđena sredstva za više od 100 bilateralnih projekata o razmeni istraživača između Madjarske i Kine.\nPrema njegovim rečimma, to je mađarskim i kineskim istraživačima omogućilo uspešan zajednički rad na projektima u oblastima poput agrotehnike, prehrambene i energetske industrije i mnogim drugim.\n– Danas moramo da prepoznamo važnu ulogu nauke u oporavku svetske ekonomije u postepidemijskom periodu. Shodno tome, posvećeni smo saradnji u naučno-tehnološkom istraživanju i razvoju, s ciljem rešavanja zajedničkih izazova i unapređenja održivog ekonomskog razvoja – rekla je ministarka civilnih poslova Bosne i Hercegovine Ankica Gudeljević.\nZGC Forum 2021. koji se održava u Pekingu pod nazivom “Inteligencija, zdravlje i ugljenična neutralnost“, svoj rad završava sutra.


Vučić tokom posjete Prijepolju i Priboju: Šta vam je hitno da se napravi, vidjet ćete mašine za 15 dana\nUložit ćemo 30 miliona eura u gasovod\nN. Demirović 21.05.2021\nSRBIJA Vučić tokom posjete Prijepolju i Priboju: Šta vam je hitno da se napravi, vidjet ćete mašine za 15 dana\nVučić: Ubrzo počinju radovi\nPredsjednik Srbije Aleksandar Vučić je u posjeti Prijepolju i Priboju u Zlatiborskom okrugu, a tom prilikom je razgovarao sa mještanima i obećao im niz insfrastrukturnih projekata.\n- Znam da nema novih fabrika u Prijepolju, šta vam je hitno da se napravi, pitao je Vučić boraveći u Prijepolju.\nOn je rekao mještanima da mu je rečeno da se uradi put do Mileševe, ali da će napraviti i put ka Kamenoj Gori.\nNapraviti brzu saobraćajnicu\n- Vidjet ćete za 15-20 dana mašine na terenu, naveo je on, prenose srbijanski mediji.\nVučić je tokom posjete pričao sa mještanima koji su mu napomenuli da je izgradnja saobraćajnica jedna od prioritetnih stvari u ovom kraju zemlje.\n- Valjevo nije na auto-putu, ali brza saobraćajnica koja se pravi je već donijela dvije fabrike. Zato hoćemo da napravimo brzu saobraćajnicu i da je povežemo s auto-putem - poručio je predsjednik Srbije.\nOn je naglasio i da je neophodno da se radi na izgradnji kanalizacione mreže, a po njegovim riječima osam miliona za vodovod nije problem, ali je također izrazio bojazan da ta suma možda neće biti dovoljna. Sa mještanima je priče bilo i o gasovodu.\n- To je najjeftiniji i najbolji energent i također jedan od uslov za dolazak investitora. Ove godine krećemo i 30 miliona eura ulažemo, dobijate gasovod. Mislim da je to važna vijest - poručio je Vučić građanima Prijepolja koji su ga dočekali u tom gradu.\nPozvao Sinišu Malog\nNakon što mu je direktor Srbijagasa Dušan Bajatović dao informaciju da bi gasovod od Zlatibora do Priboja koštao oko 10 miliona eura, zatim do Bistrice još 12, do Prijepolja još pet miliona, toliko još do Nove Varoši i oko dodatnih 12 miliona do Sjenice, Vučić je pozvao telefonom ministra finansija Sinišu Malog, koji je potvrdio da u budžetu ima prostora za ulaganje od 30 miliona eura u gasovod za te četiri opštine do kraja godine.\nVučić je istakao da je gasovod strateški važan, zbog investitora, ali i stanovništva, da bi imali čist vazduh, da se ne bi grijali na čvrsta goriva, ali i da bi im grijanje bilo jeftinije.\n- Važno je za dolazak fabrika, koje bez toga ne dolaze. A, ne možemo da uradimo za Prijepolje, a da ne uradimo za Priboj, Sjenicu, Novu Varoš, rekao je Vučić.\n21.05.2021 u 14:02\nČLAN PREDJEDNIŠTVA SNS-A\nAleksandar Vučić Srbija Prijepolje Priboj


litijum shutterstock 663873490\nNorthvolt, koji su investitori u junu procenili na 12 milijardi dolara, saopštio je da je to prva baterija te vrste koja je u potpunosti dizajnirana, razvijena i sastavljena u takozvanoj gigafabrici od strane domaće evropske kompanije za proizvodnju baterija.\nGigafabrika se može klasifikovati kao fabrika baterija velikih razmera gde se godišnja proizvodnja meri u gigavat-satima (GWh). Očekuje se da će postrojenje, Northvolt Ett imati godišnju proizvodnju od 60 GWh, prenosi PC Press pisanje portala CNBC.\n- Naravno, ova prva ćelija je samo početak. Tokom narednih godina, radujemo se što će Northvolt Ett uveliko proširiti svoje proizvodne kapacitete kako bi omogućio evropski prelazak na čistu energiju, rekao je Peter Carlsson, suosnivač i izvršni direktor Northvolta, prenosi PC PRESS.\nNortvolt je rekao da će komercijalne isporuke početi ove godine, dodajući da će se proizvodni kapacitet povećati na 60GWh u narednim godinama, što je dovoljno za snabdevanje baterijama za oko milion električnih vozila, prenosi B92.\nPrethodni investitori kao što su izvršni direktor kompanije Spotify Daniel Ek i kompanija za upravljanje investicijama Baillie Gifford takođe su ulagali u kompaniju.\nEvropa Fabrika Litijum-jonske baterije Proizvodnja


NEMA PROSTORA ZA NOVO POVEĆANJE PENZIJA U 2019. GODINI\nFiskalni savet smatra da nema prostora za novo povećanje penzija u 2019. godine pošto je taj prostor iskorišćen dodatnim povećanjem penzija u oktobru, izjavio je danas član Fiskalnog saveta Vladimir Vučković.\n"Penzije za sledeću godinu jesu povećane, ali već u ovoj godini, tako da nema prostora za novo povećanje u 2019. godini", rekao je Vučković na 17. Međunarodnoj konferenciji Beogradske berze "Upgrade 1n Belgrade".\nVučković samtra da to povećanje penzija, koje je usledilo nakon ukidanja zakona o privremenom smanjenju penzija, nije učinjeno na najbolji način.\n"Umesto da se svim penzionerima da povećanje od otprilike po 2,5 odsto, vlada se odlučila da se da pet odsto samo jednoj grupi penzionera, s penzijama do 34.000 dinara", rekao je Vučković i dodao da se tako ušlo "u diskreciono odlučivanje ko treba da bude nagrađen većom penzijom, a ko ne".\nOn je dodao da je, međutim, dobro što se kod izdvajanja za penzije i plate ne prelazi nivo od 11 odsto BDP-a, prenosi Tanjug.\nKada je reč o najavljenom povećanju plata u javnom sektoru, on kaže da će različiti sektori dobiti različita povećanja, od sedam do 12 odsto.\nVučković smatra i da struktura povećanja nije dobra isto kao i kod penzija, ali i da je propuštena još jedna prilika da se uvedu platni razredi.\n"Dobro je što u zdravstvo ide najveće povećanje, ipak, postavlja se pitanje zašto je adminsitracija na začelju, a bezbednost u vrhu", pita Vučković.\nOn je rekao da su analize Fiskalnog saveta pokazale da je tačno da zdravstvo najviše zaostaje, ali i da nema razloga da administracija bude na dnu s povećanjem od sedam odsto, dok policija već ima veće plate u odnosu na druge sektore i ne treba da ima povećanje od devet odsto.\n"I dalje važi zabrana zapošljavanja, tako da sve manje i manje ljudi radi za državu", naveo je Vučković.\nKada je reč o podsticajima, on je rekao da Fiskalni savet podržava mere koje imaju linearni karakter, jer ujednačavanje uslova daje dobre rezultate.\nS druge strane, obično podsticanje jednog dela privrede daje kratkoročne rezultate ili rezulate manje od očekivanih.\n"Moj lični stav je: više mi se čini da je namera vlade da jedan deo fiskalnog prostora odvoji za mere koje zvuče dobre, ali da nikome nije jasno kakvi će ti efekti biti", dodao je Vučković.\nIzvor: Vebsajt Politika, 15.11.2018.


11:04h Vučević: Nedelja ruskog filma je miniprojekat koji je već zaživeo, a mi smo spremni da pomognemo da se to ostvari i u Novom Sadu\nsledi isključenje iz stranke odmah\nSnezana Djuric Pijevac\t 29.05.2021. 12:11h\nBEOGRAD - Predsednik Aleksandar Vučić rekao je da od 1. septembra kreću izborne radnje u susret Skupštini stranke krajem oktobra, uz poruku članstvu a, pre svega funkcionerima, da ne troše energiju na međustranačke obračune, jer će u suprotnom biti isključeni iz SNS, i da slušaju građane, koji su, ističe, najvažniji.\n"Od 1. septembra idemo u izborne radnje pred Skupštinu stranke. To mora da bude razgovor pristojnih ljudi. Neću više da čujem da je neko snimao onog ko mu je predsednik u Opštinskom odboru i da to šalje onim najgorima u Srbiji i da njih koristi u političkim obračunima unutar stranke", poručio je Vučić na sednici Glavnog odbora.\nOn je istakao da je SNS ogromna porodica, da nema porodice, pa ni male, bez problema, ali da te probleme moraju da rešavaju demokratski.\nPrimetio je da se mesnim izborima, koji su gotovo svake nedelje, najviši stranački funkcioneri ni ne bave, da SNS gotovo svuda pobeđuje, ali da tamo gde to nije slučaj, mora da se povede računa da se vidi šta ne valja.\n"Ili nas pobede nezavisne grupe građana ili SVM u mađarskim sredinama, što nije problem, to su naši partneri sa kojima gradimo budućnost. Ali, moramo da izvlačimo, jer ne može da se desi da tamo gde ja kao predsednički kandidat osvojim 80 odsto glasova, izgubimo na lokalu. Znači da su ljudi na lokalu loši i da moramo da ih promenimo", rekao je Vučić.\nMora se, kaže, razgovarati sa ljudima koji imaju nešto protiv lokalne politike SNS, a tu je, dodaje, potreban rad.\n"I zato nemojte da trošite energiju u međustranačkim obračunima. Gadim se svih akcija vaših PR-ova, stručnjaka za medije koji će jednoj ili drugoj novini, TV, ili portalu da proslede nešto protiv drugog iz stranke, da bi sebe sačuvali i dobili prostor sledeći put", poručio im je Vučić.\nOn ih upozorio da će svaki takav pokušaj biti sankcionisan isključenjem iz stranke, jer, kako je rekao, takvi ljudi, porodici SNS ne treba da pripadaju.\n"Ako mislite da ne mogu da saznam ko je to uradio... Nemojte da ste deca, valjda me toliko poznajete, da znate da je tako nešto nemoguće sakriti. Kako mislite da je to moguće da stranačke kolege olajavate, a ćutite 'k'o zaliveni' kad treba odgovoriti onima koji su uništili Srbiju", rekao je Vučić.\nDodao je da mu se najviše gade oni koji primaju naloge iz stranih ambasada, a onda oni koji napadaju stranačke kolege.\n"Ko hoće to da radi, mesto mu je u nekoj drugoj stranci, a ne u domaćinskoj, koja želi da okupi najveći broj građana. Ogovaranje, napadi na porodicu, decu, ne sme da bude manir SNS, to su maniri nekih drugih", rekao je Vučić.\nOn je naveo i da nijedan opštinski odbor nije dobio nalog kako da se izjašnjava po bilo kom pitanju, ali su, kaže, prvi put ljudi počeli da govore, a da ih niko nije pitao. "Ministri, da li ste pogledali zapisnike da vidite šta su ljudi rekli?", upitao je Vučić.\nOn je poručio da odluke neće donositi na Predsedništvu, niti će ih donositi on sam, već članstvo stranke i građani, koji su najvažniji. "To je moj zahtev, spremajte se za Skupštinu, slede temeljne promene", ukazao je Vučić. Rekao je i da zbog toga niko ne treba da se plaši ili brine, jer stranka ima najbolje ljude, ali je takvih i potrebno.\n"Zato je važno da se slobodno uđe u proces, da ljudi slobodno kažu koga žele i šta misle, a funkcionere, koji su dugo u fotelji, molim da bar pročitaju šta ljudi imaju da kažu", dodao je Vučić. Naveo je da će na toj skupštini biti doneti dokumenti o delovanju do 2030. godine, izabrano rukovodstvo do 2025.\n"Pred vama je ogromna odgovornost, jer slede izbori, predsednički, parlamentarni, lokalni, u Beogradu i nekim drugim opštinama. Uveren dam sad će nas građani podržati, ako budemo sa njima razgovarali, pokazali pažnju", rekao je Vučić.\nAleksandar Vučićolajavanjestranačko olajavanjeGlavni odbor SNS


USS: Saopštenje povodom problema oko registracije traktora - Svrljiske novine\n28/03/2019 at 11:28\n30/03/2019 at 10:56\nLjudi, da li ste vi pre nego što ste ovo napisali uopšte proverili da li se u Svrljigu mogu registrovati traktori. Naime, NE MOŽE, do daljnjeg, dok se ne izgradi pista u dužini od 70 metara za traktore na tehničkim pregledima. Gospoda iz nadležnog ministarstva je toliko “maloumna” da je donela zakon koji ne možemo da sprovedemo, ili možemo, ali da natovarimo traktore na šlepku pa u Niš ili sl. Ja posedujem 3 traktora, svi imaju nove tablice i nalepnice na kojim piše TRAJNO ali svake godine radim tehnički i zaključujem polisu. Trenutno ni to ne mogu, i ne daj bože da me na regionalnom putu čukne neki novi Mercedes prodaću sva 3 traktor aza štetu jer ne mogu da zaključim polisu od autoodgovornosti bez tehničkog pregleda. E na tome treba da radi naša Napredna ili Seljačka stranka, ma svi zajedno, i već je taj poligon trebalo da bude gotov.


May 2020 – RedefiningPedagogy\nThe King’s speech – Raise up your voice\nZasnovan na stvarnim događajima, ova istorijska drama je priča o iskrenim odnosima, prijateljstvu, upornosti i izvrsnom umeću podučavanja onih od kojih se uči.\nKoliku težinu ima glas dece?\nParticipacija dece u obrazovanju podrazumeva ravnopravne i partnerske odnose koje gradimo sa decom. Da li imamo razvijenu kulturu slušanja i koliko vrednujemo ono što nam deca govore?\nOsnova pedagoškog savetovanja se sastoji u transformaciji određene situacije u problem učenja i davanju odgovora na pitanje šta je potrebno da učenik nauči kako bi određen problem prevazišao? Šta u svom iskustvu učenik nije uspeo da savlada, koju vrstu podrške učenik traži i koja mu je potrebna? Na koje to pitanje učenik ne uspeva da pronađe odgovor?


Glumac Gagi Jovanović poručuje: "Budite perverzni i u maju!" (VIDEO) | Beograd Noću Glumac Gagi Jovanović poručuje: "Budite perverzni i u maju!" (VIDEO) | Beograd Noću\nGlumac Gagi Jovanović poručuje: „Budite perverzni i u maju!“ (VIDEO)\nMagazin, Show • 03. April 2015.\nHit predstava "Čikaške perverzije" unapred je već rasprodata za sva izvođenja tokom aprila, a sledeća prilika za beogradsku publiku da je vidi biće 3, 6. i 25. maja u Domu omladine.\nZa majska izvođenja u Domu omladine Beograda humorističke predstave u kojoj igraju Dragan Gagi Jovanović, Branka Pujić, Olga Odanović i Igor Đorđević (Foto Dunja Dopsaj) ulaznica košta, kao i do sada, 1.000 dinara preko mreže Eventim.\nNakon rasprodatih izvođenja u martu i aprilu "Čikaške perverzije" su ponovo pred novosadskom publikom 8. i 9. maja u Pozorištu mladih.\nU "Čikaškim perverzijama" pozorišna predstava može uživati i 17. maja u Kulturnom centru Inđija, 24. maja u Domu vojske u Pančevu, kao i 30. maja u Cirihu u pozorištu Bernhard!\n"Čikaške perverzije su uvek izgledale isto, prosto su nepromenjive u svojoj biti. To je priča o ljubavi, o prijateljstvu, o problemima između muškaraca i žena. To je tema za sva vremena. Takva je i predstava. Uvek će trajati baš zbog toga što se bavi najobičnijim, a u stvari najkomplikovanijim stvarima", objašnjava Gagi Jovanović.\nRađena po motivima drame čuvenog Dejvida Memeta "Seksualne perverzije u Čikagu", predstava je premijerno izvedena 9. marta 1993. godine u Jugoslovenskom dramskom pozorištu u Beogradu.\nMemetovu duhovitu savremenu američku dramu, srpski glumci su na ingeniozan način pretvorili u fantastičnu komediju koja prevazilazi granice lokalnog i progovara o onome što je zajedničko svima – o potrebi za ljubavlju i preprekama njenog ostvarenja. Likovi prolaze kroz ljubavne priče, svako na svoj način, ne usuđujući se da im se do kraja predaju, što stvara niz komičnih situacija.\n"Čikaške perverzije" su narednu deceniju i više uživale status urnebesne komedije i ogromnog hita sa preko 200.000 gledalaca. I pored velikog i kontinuiranog uspeha, predstava je ipak poslednji put izvedena 2005. godine, a Jovanović je tek na jesen 2014. godine odlučio da ih ponovo vrati pred publiku i to, pre Beograda, simbolično 500. izvođenjem upravo u Čikagu, u okviru uspešne američke turneje.\n"Zašto je trebalo ovoliko vremena da se vrate 'Čikaške perverzije' ne znam. Jednostavno nije više bilo u meni neke želje da to igram. Igrati 500 puta jednu istu predstavu, to je stvarno naporno i potrebno je neko vreme da je se čovek ponovo zaželi. Sada sam to ponovo zavoleo", objašnjava Jovanović.\nKolika je potreba bila za "Perverzijama" pokazuje podatak da su u Domu omladine Beograda rasprodata izvođenja 18, 26. i 28. decembra, 19. januara, 13, 14, 15. i 16. februara, 28. i 30. marta, kao i 7, 9. i 19. aprila!\nČuveni srpski teniser Novak Đoković pojavio se na iznenađenje publike i javnosti kao specijalni gost-glumac "Čikaških perverzija" tokom izvođenja 16. februara u Domu omladine Beograda.


Garancija - Magma\nWeb aplikacija, kao i svaki drugi softver, se isporučuje korisniku uz obećanje da će vršiti jednu ili više funkcija. Takvo obećanje može biti neformalno, u vidu brošure ili drugog reklamnog materijala, ili formalno dato kroz tehničku specifikaciju aplikacije.\nGarancija označava da proizvođač garantuje da je web aplikacija ispravna i da poseduje dogovorene ili reklamirane funkcionalnosti i koje su obaveze proizvođača u slučaju da se otkrije da aplikacija poseduje određene defekte.\nGarancijom se obično definišu:\nVremenski period u kome korisnik aplikacije ima pravo da reklamira uočene nedostatke.\nVremenski period u kome je proizvođač aplikacije dužan da ukloni uočene nedostatke bez nadoknade.\nPoslovno informacioni sistemi ili aplikacije izrađene po narudžbini se obično isporučuju uz tzv. ograničenu garanciju (engl. limited warranty). U tom slučaju, proizvođač ne garantuje da će aplikacija u potpunosti ispravno raditi, kao i da je moguće da njeno funkcionisanje odstupi od ugovorom definisanog. Ovakav tip garancije je veoma čest, zato što je gotovo nemoguće proizvesti softver koji nema grešaka.\nKada se prodaje gotova aplikacija, to se najčešće radi na "as-is" osnovi (u slobodnom prevodu, kakva je-takva je), kada proizvođač ne garantuje da će aplikacija raditi kako je obećano. Drugim rečima, softver se prodaje bez garancije.\nPrilikom formiranja garancije, veoma je bitno da sam proizvođač softvera ograniči sopstvenu odgovornost, odnostno definiše slučajeve kada se garancija ne primenjuje:\nŠta ako padne web server? Tada korisnik aplikacije ne može tužiti proizvođača aplikacije za gubitak podataka, jer je gubitak prouzrokovan kvarom na serveru.\nŠta ako je neko neovlašćeno menjao izvorni kod aplikacije? Tada proizvođač softvera može odbiti reklamaciju ili raskinuti garantni ugovor.


RTS :: Otvorena obilaznica oko Novog Sada\nEkonomija Otvorena obilaznica oko Novog Sada\nsreda, 08. dec 2010, 14:25 -> 17:34\nObilaznica oko Novog Sada, Temerinska petlja, otvorena je za saobraćaj. Izgradnja severnog kraka Koridora 10, od Novog Sada do Horgoša i Kelebije, biće završena do februara iduće godine, najavio ministar za infrastrukturu Milutin Mrkonjić.\nMinistar za infrastrukturu Milutin Mrkonjić i predsednik vojvođanske vlade Bojan Pajtić otvorili su za saobraćaj, na Koridoru 10, novoizgrađenu obilaznicu oko Novog Sada, dugačku 12,5 kilometara.\nOtvoreno je 8,5 kilometara punog profila autoputa i prilazne saobraćajnice, a izvođači radova "Energoprojekt niskogradnja" i "Interkop" Šabac najavili su da će, pored Temerinske petlje, do aprila ili maja, biti otvorena i zrenjaninska petlja, ako to vremenski uslovi budu dozvoljavali.\nMinistar Mrkonjić je rekao da su kritike predsednika Srbije Borisa Tadića, zbog kašnjenja u realizaciji nekih infrastrukturnih projekata, bile vrlo konstruktivne i da je na tom delu Koridora 10 urađeno i više nego što je planirano.\nPrema njegovim rečima, izgradnja 110 kilometara autoputa na severnom kraku Koridora 10, od Novog Sada do Horgoša i Kelebije, biće završena do početka februara iduće godine.\nMinistar je istakao da je to trenutno najveće gradilište u Evropi i da se radovi izvode, ili su u pripremi, na ukupno 170 kilometara puta.\nMrkonjić je dodao da izgradnja novog mosta kod Beške dobro napreduje i da bi trebalo da radovi budu gotovi pre maja 2011. godine.\n(četvrtak, 09. dec 2010, 09:30) - anonymous [neregistrovani]\nG.Mrkonjic daje izjavu da ce deo Autoputa od N.Sada do Horgosa biti gotova do Februara iduce godine pa hajde da vidimo i to cudo.\nJer dosad sva njegova obecanja nisu se ispunila ne bar na vreme,on samo prica kako se radi kako se napreduje a na zalost to se nigde ne vidi,a ako nastave ovako kao do sada nece to biti gotovo ni do Februara 2012.\nDaj Boze da bude al zivi bili pa videli\n(sreda, 08. dec 2010, 16:38) - Srecko [neregistrovani]\nDa li u Srbiji moze nesto da se napravi bez kredita? Gde trosite budzete?


Počela izgradnja fekalnog kolektora u Turici (VIDEO) – ZoomUe\nUŽICE-Počeli su radovi na izgradnji fekalnog kolektora u Turici,koji bi trebalo da budu završeni do kraja godine,nakon čega će se na njega priključiti 100 domaćinstava .\n„Vrednost radova je 14.871 dinar ,a radi se 1300 metara primarnog voda,sa 31 šahtom.Crpna stanica nije predviđena ovim projektom i radiće se naredne godine sredstvima budžeta“ ,rekao je načelnik Gradske uprave za infrastrukturu i razvoj prilikom obilaska gradilišta.\nDirektor Užice razvoja Nikola Maksimović ističe da su radovi trebali da počnu u junu,ali se kasnilo zbog rešavanja imovinsko-pravnih odnosa i promene trase.\n„Ovim projektom rešavamo dugogodišnji problem ovog dela naselja vezano za kišnu i fekalnu kanalizaciju“,rekao je Maksimović.\nMaksimović je naveo i da se radi kišna kanalizacija u ilici Ive Andrića,kao i rekonstrukcija kišne i fekalne kanalizacije u ulici Dušana Popovića.\nTags: fekalni kolektorpočetak radovaturica\nNext story Cvet jednakosti za „Tamaru u akciji“\nPrevious story Matić: Imam velike planove sa Slobodom (VIDEO)


Ronilački klub NAISSUB DIVING - Sportski portal Srbije\nRonilački klub NAISSUB DIVING je klub koji se bavi popularizacijom ronjenja i ronilačkog sporta a posebnu pažnju posvećuje zdravom načinu života i očuvanju životne sredine.\nPored instruktora ronjenja i profesora fizičke kulture možete da steknete ronilačka zvanja u svim kategorijama, a i da dobijete najsavremenije treninge za sve sportske discipline u ronjenju. Škola ronjenja je otvorena non-stop i radi cele godine bez prestanka. Svi koji uspešno završe našu školu ronjenja dobijaju međunarodno priznate sertifikate sa kojima mogu da rone svuda u svetu (naši ronioci su ronili u Egiptu, Bugarskoj, Grčkoj, Crnoj Gori, Hrvatskoj, Španiji, Kubi, Havaima). Sportska ekipa je u samom vrhu u Srbiji, a u prilog tome govori činjenica da su naši takmičari nosioci nacionalnih rekorda. Višednevne ronilačke ekskurzije, ronilačke vikende i izlete organizujemo tokom cele godine, u zemlji i inostranstvu, a oko termina realizacije se dogovaramo.\nVolonterski radimo kulturno-sportske manifestacije na kojima svoje sugrađane edukujemo iz oblasti ronjenja i vodimo ih da zavire u podvodni svet. Klub redovno prati i aktivno učestvuje u ekološkom akcijama koje se organizuju na teritoriji grada Niša.\nRonilački klub NAISSUB DIVING Prikaz sportskog kluba Ronilački klub NAISSUB DIVING u sportskom adresaru na portalu BesplatanSport.com\nprobni zaron, ronjenje, skola ronjenja, ronjenje nis, ronilacki sport, ronilacki


Za pola godine zaplijenjeno 160 kilograma marihuane\nTačno vrijeme: 2020-09-18 13:29:37\nObjavljeno sreda, 26 jun 2013 19:47\nTrebinje - Pripadnici Centra javne bezbjednosti (CJB) Trebinje za prvih šest mjeseci ove godine oduzeli su više od 160 kilograma marihuane, dok je za isti period prošle godine zaplijenjeno svega dva i po kilograma te droge, potvrdila je portparol CJB Rajna Parežanin.\nOna je novinarima rekla da je u prvoj polovini ove godine dokumentovano više izvještaja protiv 21 osumnjičenog za neovlaštenu proizvodnju i promet droge, dok je ovim izvještajima prošle godine u istom periodu bilo obuhvaćeno 26 lica.\nKako bi se ukazalo na štetnost i posljedice konzumiranja droge danas je policija građanima na Trgu slobode u centru grada, dijelila promotivni materijal.\nPovodom 26.juna - Međunarodnog dana borbe protiv narkomanije, promotivni materijal dijelilo je i Udruženje građana "Viktorija", koja se bavi prevencijom i tretmanom zavisnosti.\nSanja Milanović, psiholog u Udruženju "Viktorija", kaže da je cilj ovakve akcije da podstakne javnost i prodube svijest građana koliko su bolesti zavisnosti ozbiljan problem današnjice, posebno među mladima.\nOna je istakla da se svakodnevno broj korisnika povećava, ali da se zbog njihove zaštite o broju ne može konkretno govoriti.\nAkcija pod nazivom "Tražiš li cimera?!", osim u Trebinju, danas se provodi na području cijelog CJB Trebinje.


Zloupotrebe vakcinacije u Zetri ostale nekažnjene - Index.ba\nOpozicija u Crnoj Gori podnosi inicijativu za smjenu Bečića, najavljeni protesti\nMinistarstvo zdravstva Kantona Sarajevo odbija odgovoriti na koji način su sankcionisane osobe za koje je utvrđeno da su zloupotrebljavale proces vakcinacije na samom njegovom početku. Druge institucije nemaju potvrde da su zloupotrebe sankcionisane.\nIako su iz Ministarstva zdravstva prije nekoliko mjeseci potvrdili da je prilikom vakcinacije u Olimpijskoj dvorani Zetra bilo zloupotreba i da su odgovorni prijavljeni nadležnim institucijama u kojima su zaposleni, institucije u Sarajevu nisu Balkanskoj istraživačkoj mreži Bosne i Hercegovine (BIRN BiH) odgovorile na više upita o tome šta desilo sa ovim prijavama.\nMinistar zdravstva KS Haris Vranić je krajem maja 2021. za medije izjavio da je vakcinacija vršena mimo protokola vakcinacije na dva punkta u Zetri.\nOn je tada rekao da su dvije uposlenice Doma zdravlja Kantona Sarajevo vakcinisale širu porodicu jedne uposlenice Zavoda za javno zdravstvo kao i dvoje građana koji nisu u sistemu zdravstvenog osiguranja kantona.\n– Ministarstvo zdravstva Kantona Sarajevo je prijavilo ove neregularnosti direktorima Doma zdravlja i Zavoda za javno zdravstvo koji će se odrediti o narednim koracima u ovom slučaju – rekao je krajem maja Vranić.\nMjesecima kasnije, iz Ministarstva zdravstva ne odgovaraju na više upita BIRN-a BiH upućenih tokom nekoliko sedmica o tome kakve su mjere poduzimali zbog prijava koje se odnose na zloupotrebe prilikom vakcinacije, te da li su o tome obaviještene nadležne institucije.\nIz kantonalnog Zavoda za javno zdravstvo također nisu odgovorili na upit, dok su iz Doma zdravlja Kantona Sarajevo ranije naveli da kompletan proces vakcinacije u Zetri vodi vakcinalni tim imenovan od Ministarstva zdravstva i da odgovore treba tražiti od njih.\nU sarajevskom Kantonalnom tužilaštvu nisu mogli reći da li je bilo prijava za zloupotrebe tokom vakcinacije i da li je u vezi sa tim formiran predmet, dok u policiji kažu da nisu “zaprimili” takvu prijavu.\nPročitajte: Tajne imuniteta: Zašto neki ljudi i po nekoliko puta obole od covida, a drugi niti jednom iako su bili izloženi virusu?\n– Uprava policije MUP-a Kantona Sarajevo nije zaprimila, niti postupala po prijavama građana ili Ministarstva zdravlja KS-a koje se odnose na “neregularno” vakcinisanje u Olimpijskoj dvorani Juan Antonio Samaranch – kazali su u sarajevskom MUP-u.\nIz Ureda za borbu protiv korupcije i upravljanje kvalitetom Kantona Sarajevo su odgovorili da u proteklom periodu nije zaprimljena nijedna prijava koja se odnosi na neregularno ili vakcinisanje preko reda protiv koronavirusa u Sarajevu, tako da Ured nije ni poduzimao bilo kakve aktivnosti vezane za vakcinaciju.\nVakcinacija u Sarajevu je počela u aprilu a tokom velikih gužvi u maju građani su se žalili na nepravilnosti i vakcinisanje preko reda. Vranić je nakon toga naredio istragu, nakon koje je saopštio da su utvrđene nepravilnosti ali da nije bilo vakcinacije van dvorane Zetra.\nPrethodni članakBurna rasprava u Evropskom parlamentu, pogledajte ko je sve zatražio uvođenje sankcija Miloradu Dodiku\nNaredni članakRS ne dozvoljava bilborde povodom Dana državnosti BiH


Kako je za "Blic" potvrdio brat od strica M. C. njega policija, ali i njegova porodica traži od ponedeljka, a kao objašnjenje za njegov nestanak navodi da "nije mogao da podnese poraz koju je doživeo".\n"Nije mogao da trpi sramotu"\nNjegov brat rekao je da je čuo da je M. C. ostavio oproštajno pismo u kući, međutim, kako je objasnio za "Blic", ne zna "šta tamo piše".\nKako pišu "Novosti", pismo je navodno pronađeno u kupatilu u njegovoj porodičnoj kući.\n- Sadržaj izgleda nema neke konkretne veze sa celim događajem, postupanjem policije i tužilaštva. Supruga je pismo predala policiji - rekao je izvor "Novosti".\n- Ušao je u kupatilo i onda je vezao električni kabl, popeo se na prozor, preskočio otvor i spustio se do zemlje, a u tom trenutku je porodica uspela da provali vrata. Upravo je supruga našla pismo - dodaje izvor lista "Novosti".


Nevesinjac niže pobjede u kvizu Slagalica - Moja Hercegovina\nPočetna / Nevesinjac niže pobjede u kvizu Slagalica\nNevesinjac niže pobjede u kvizu Slagalica\n08. 03. 2017. 20:03\nNEVESINJE – Već drugu noć za redom gledaoci porodičnog kviza „Slagalica“ na Radio televiziji Srbije imaju priliku da uživaju u znanju Radovana Parovića iz Nevesinja, koji je u večerašnjoj slagalici bez većih problema, rezultatom 103 – 82 porazio protivnika Slavišu Milovanovića.\nRadovan za Moju Hercegovinu kaže da mu je želja bila da se okuša u kvizu i pred kamerama.\n,,Prijavio sam se na Slagalicu prvenstveno zbog toga da vidim kakav je osjećaj pred kamerama, da steknem iskustvo pa da se prijavim opet, za koju godinu, kad budem spreman da idem do samog kraja. To je bio prvi javni i prvi nastup u najgledanijem i najstarijem kvizu na ovim prostorima, kroz koji je prošlo mnogo vrhunskih takmičara. Imao sam veliku tremu, međutim, napravio sam solidan rezultat”, kaže Radovan i dodaje da može da se predstavi i u boljim izdanjima.\nOvaj dvadesetdvogodišnji master student Geoinformatike učestvuje u 99 ciklusu jednog od najpopularnijih tv kvizova u Srbiji, a narednog protivnika dobiće sutra, kada će veliki broj Nevesinjaca biti prikovan za male ekrane i navijati za svoga sugrađanina.\nO planovima za budućnost Radovan nije detaljno pričao, ali je istakao da svoju budućnost ne vidi u Nevesinju u kojem trenutno nema posla za osobe iz njegove struke.


Besplatna tribina: Sporazum o priznanju krivičnog dela - Otvoreni univerzitet - 22.04.2017 | SUBOTICA.com\nBesplatna tribina: Sporazum o priznanju krivičnog dela\nLyceum Iuris Vas poziva da u subotu, 22. aprila 2017. godine od 10 časova, potpuno besplatno prisustvujete tribini na temu „Sporazum o priznanju krivičnog dela“, koja će se održati u sali 213 Otvorenog univerzita u Subotici.\nImamo čast da učesnici tribine u subotu jesu Dr Aleksandar Trešnjev, sudija Višeg suda u Beogradu; Branislav Rankov, Osnovno javno tužilaštvo u Somboru, kao i Olga Tešović, sudija Osnovnog suda u Požegi – koja će ujedno biti i moderator tribine.\nTribina će trajati oko 120 minuta, od kojih je prvo poluvreme namenjeno uvodnim izlaganjima naših učesnika-predavača, dok je druga polovina tribine namenjena upravo Vašim pitanjima, na koje će naši gosti pokušati dati odgovor.\nRadi optimizacije samog događaja, molim Vas da Vaše prijave šaljete na adresu elektronske pošte , ili nas pozovete putem telefona +381 24 553130 ili +381 69 5531301.\nSrdačno Vas iščekujemo!\nUručene diplome najboljim takmičarima iz srpskog jezika\nUskoro najmasovniji Sajam privrede\nVremenska prognoza za 25. maj (petak)\nOdržana Noć reklamoždera na Ekonomskom fakultetu\nKrivična prijava zbog dilovanja droge u blizini dve škole


Odobren projekat “Shvati, pomogni, podeli” udruženja „Fokus Caribrod“ iz Dimitrovgrada u okviru programa Erasmus+ EU za 2017. godinu - Far\nOdobren projekat “Shvati, pomogni, podeli” udruženja „Fokus Caribrod“ iz Dimitrovgrada u okviru programa Erasmus+ EU za 2017. godinu\nProjekat “Shvati, pomogni, podeli” udruženja građana „Fokus Caribrod“ iz Dimitrovgrada podržan je u okviru programa Erasmus+ Evropske Unije za 2017. godinu, koji sprovodi fondacija Tempus za oblast mobilnosti mladih.\nProjekat udruženja „Fokus Caribrod“ se našao među 13 najbolje ocenjenih projekata u Srbiji i visoko je rangiran u konkurenciji 62 nevladine organizacije. Za realizaciju ovog projekta odobrena su sredstva u iznosu od 18.690 evra.\n„Ovo je veoma aktuelan problem koji je u fokusu čitave Evrope i ove godine je bio na listi prioriteta projekata Erasmus +. Kako je Dimitrovgrad na jednoj od ruta migranata, odlučili smo da konkurišemo sa ovim projektom i na našu sreću on je dobro ocenjen i predložen je za finansiranje. Ponosni smo, jer je „Fokus Caribrod“ nova organizacija i već u prvom pokušaju smo ostvarili veliki uspeh. Od 62 organizacije, koje su se prijavile u ovom roku, projekat “Shvati, pomogni, podeli” udruženja „Fokus Caribrod“ rangiran je veoma visoko i ima 83 od 100 poena na osnovu ocenjivanja nezavisnih ocenjivača. Projekat će okupiti 36 mladih ljudi sredinom septembra, a u Dimitrovgrad dolaze predstavnici 2 organizacije iz Turske (Istanbul i Izmir), i po jedne organizacije iz Soluna (Grčka), Loma (Bugarska) i Krajove (Rumunija).\nProjekat tek treba da počne sa realizacijom, jer još uvek nije potpisan ugovor o finansiranju, ali očekujemo da i ta formalnost bude završena u narednim danima, kako bi započeli sa pripremama. Nadam se da će i lokalna samouprava iskazati interesovanje za ovaj projekat, jer će to biti prilika da se Dimitrovgrad na najbolji način predstavi mladima iz Evrope.“\nProgram Erasmus+ se sprovodi u periodu od 2014. do 2020. godine, a ukupna sredstva namenjena programu za ceo period su 14,7 milijardi evra.\nMeđu odobrenim projektima u ovogodišnjem Nacionalnom pozivu za oblast mobilnosti mladih su projekti nevladinih organizacija iz Dimitrovgrada, Novog Sada, Kikinde, Sombora, Sremske Kamenice, Beograda, Niša, Pirota, Leskovca i Požege, dok su dva projekta predložena za rezervnu listu za finansiranje.\nUdruženje građana „Fokus Caribrod“ je osnovano 2016. godine kao nevladina organizacija koja se zalaže za vrednosti građanskog društva sa posebnim akcentom na ostvarivanje prava mladih i osoba sa hendikepom.\nMarta meseca ovo udruženje je učestvovalo u međunarodnom projektu „Eko preduzetnici“, u okviru programa Erazmus+ u Krajovi u Rumuniji, sa partnerskim organizacijama iz ovog grada i bugarskog grada Lom. Koordinator projekta Toni Aleksov sa ogromnim iskustvom iz ove oblasti je i prošle godine učestvovao u međunarodnim projektima u okviru programa Erasmus+ u susednoj Rumuniji i očekuje da će projekat “Shvati, pomogni, podeli” biti uspešno realizovan.\nSutra počinje realizacija projekta „Shvati, pomogni, podeli“ u organizaciji udruženja „Fokus Caribrod“ iz Dimitrovgrada U Dimitrovgradu počela realizacija projekta „Shvati, pomogni, podeli“ nevladine organizacije „Fokus Caribrod“ Od 10. do 19. septembra realizacija projekta “Shvati, Pomogni, Podeli” nevladine organizacije “Fokus Caribrod” iz Dimitrovgrada VIDEO – Sedat Bakir iz Istanbula, učesnik projekta “Shvati, Pomogni, Podeli”: Ljudi su u Dimitrovgradu veoma tolerantni prema izbeglicama\n2017caribrodDimitrovgradErasmus +Evropska UnijaFokus CaribrodFondacija TempusPodrškaprojekatSrbijaudruženje\nBugarskoj nacionalnoj zajednici odobrena 3 projekta za oblast kulturne delatnosti nacionalnih manjina Ministarstva kulture i informisanja R. Srbije\nXIV sednica SO Dimitrovgrad u petak 5. maja - na dnevnom redu 17 tačaka


NEA: Agencija za zaštitu životne sredine priznala grešku kod promene Indeksa kvaliteta vazduha - Društvo - Dnevni list Danas\nPočetna » Vesti » Društvo » NEA: Agencija za zaštitu životne sredine priznala grešku kod promene Indeksa kvaliteta vazduha\nTrinaest meseci nakon što je prihvatila EU indeks\nNEA: Agencija za zaštitu životne sredine priznala grešku kod promene Indeksa kvaliteta vazduha\nNacionalna ekološka asocijacija (NEA) saopštila je danas da se Agencija za zaštitu životne sredine obratila Evropskoj agenciji za životnu sredinu (EEA) od koje traži sugestiju i pomoć za formiranje „novog“ prikaza Indeksa kvaliteta vazduha, 13 meseci nakon bezrazložne promene tog indeksa.\nU saopštenju NEA je upitala zašto je Agencija uopšte menjala kategorizaciju kvaliteta vazduha, a zatim se obračunavala sa svima koji su iskazali rezervu prema toj izmeni, uz podsećanje da Agencija sarađuje sa EEA više od 15 godina i da je veoma dobro poznato kako se izračunava i primenjuje EU Indeks.\n„Agencija je početkom ove godine ukinula čak dva odeljenja, za kvalitet vazduha i informacioni sistem i izveštavanje u pokušaju obračuna sa ekspertima koji su ukazivali na problematičnost odluke koja se sada volšebno menja“, navela je NEA.\nDodaje se da je mejl sa molbom za pomoć, poslat svim zemljama članicama EEA, na više od 70 adresa širom Evrope, što „nanosi nesagledivu štetu ugledu Srbije u osvit otvaranja Klastera 4, stvarajući utisak da u Srbiji nema nikoga ko zapravo razume osnovne koncepte u oblasti monitoringa kvaliteta vazduha“.\nNacionalna ekološka asocijacija zatražila je momentalnu odgovornost svih uključenih u tu „amatersku predstavu sa očigledno tragičnim završetkom“.\nAgencija za zaštitu životne sredineindeks zagađenja vazduhaNacionalna ekološka asocijacijaNEAZagađenje vazduhaBeograd


Shock wave terapija – Invita Hirurgija\nNaslovnaNaše UslugeTerapija u ordinacijiShock wave terapija\nShock wave terapija je vrsta mehaničke terapije koja se već duži niz godina primenjuje u lečenju mekotkivnih povreda mišićno skeletnog sistema. Akutne i hronične povrede tetiva, često udružene sa postojanjem kalcifikata, predstavljaju i dalje glavno indikaciono područje za ovu vrstu terapije. Uprkos dokazanoj efikasnosti, pacijenti se ovoj vrsti terapije najčešće podvrgavaju kao poslednjoj opciji usled njene bolnosti. U ordinciji Invita, po prvi put na našem prostoru, pacijentima je na raspolaganju aparat renomiranog nemačkog proizvođača koji omogućava skoro potpuno bezbolnu primenu ove vrste terapije. Novom tehnologijom generisanja shock wave talasa omogućava se stvaranje dovoljno velike količine energije, bez osecaja bola, što ovu vstu terapije stavlja u red terapije prvog izbora za brojne povrede. Kratko trajanje tretmana i preporučeno sprovođenje terapije samo jedanput nedeljno, pruža veći komfor pacijentu u odnosu na druge terapijske pristupe.\nNovinu u primeni shock wave terapije predstavlja njena upotreba u lečenju rana koje otežano zarastaju. Zahvaljujući brojnim istraživanjima koja su sprovedena poslednjih godina, pokazan je izvanredan efekat ove terapije na stimulaciju ćelijskog metabolizma, poboljšanje vaskularne perfuzije, promociju neovaskularizacije i aktivacije fibroblasta, što čini biološku osnovu procesa zarastanja rana. Naš stručni tim, sa velikim iskustvom u ovoj oblasti, uspešno primenjuje ovu vrstu terapije za različite vrste hroničnih rana (dekubitalnih, dijabetičnih, arterijskih i venskih ulceracija) ubrzavajući proces njihovog zarastanja. Učestalost primene i broj terapija se određuje individualno, u zavisnosti od vrste rane, u proseku 1-2 terapije nedeljno,ukupno 5-10 terapija.\nShock wave talasi se koriste i u terapiji hipertrofičnih ožiljaka nastalih nakon operacija ili opekotina. Dejstvom ovih talasa menjaju se osobine ožiljnog tkiva u smislu povećanja njihove elastičnosti, promene boje i smanjenja bola u ožiljnoj regiji. Tretman je najčešće potrebno sprovoditi dva puta nedeljno u trajanju od 5-6 nedelja.


Obilježen 1. rođendan EYCA kartice u Crnoj Gori!\nU ponedeljak, 21. oktobra, obilježena je proslava 1. rođendana EYCA kartice u Crnoj Gori, u organizaciji Ministarstva sporta i mladih i NVO "Centar za omladinsku edukaciju".\nMinistar Nikola Janović je u govoru saopštio i dosadašnje zajedničke rezultate: „Za samo godinu dana, u saradnji sa našim partnerima na nacionalnom i lokalnom nivou, uspjeli smo da distribuiramo blizu 5.000 besplatnih kartica mladima širom Crne Gore koji su na taj način postali korisnici benefita i popusta koje nudi kartica u 37 evropskih država“, naglasio je Janović.\nDogađaju je prisustvovalo preko 150 zvanica - Premijer Vlade Crne Gore, Duško Marković, predstavnici diplomatskog kora, domaćih i međunarodnih institucija, predstavnici lokalnih samouprava i privrednih subjekata, te predstavnici omladinskih organizacija u Crnoj Gori.\nPrisutnima se obratio i izvršni direktor EYCA organizacije Manel Sanchez, koji je bliže pojasnio ulogu EYCA kartice kao alata koji mladima omogućava mobilnost, brži protok informacija, te prilika za dodatnu neformalnu edukaciju.\nNVO "Centar za omladinsku edukaciju", uz generalno pokroviteljstvo Ministarstva sporta i mladih, već godinu dana implementira međunarodni projekat u Crnoj Gori, koji je do sada okupio preko 5.000 mladih koji koriste EYCA karticu i na dnevnom nivou uživaju sve benefite.


Mrezni Marketing *** Posao Veka *** Motivacija i Edukacija - 2015 - DSN GLOBAL 100\n"2015 DSN GLOBAL 100 lista"\nLista kompanija direktne prodaje - po prodaji u 2014.godini\nU nastojanju da podrži transparentnost i proveri autentičnost, DSN je od 2011.godine sproveo novi standard – Sertifikacioni Formular Prihoda (Revenue Certification Form - RCF), te je od svake kompanije zatraženo da podnese taj obrazac potpisan od strane generalnog ili finansijskog direktora ili ovlašćenog agenta. Neke private kompanije su odlučile da ne učestvuju u procesu Global 100 te se ne nalaze u ovoj listi.\nSledeća lista sadrži rangiranje za 2015. DSN Global 100, na osnovu prihoda u 2014. godini, najboljih kompanija direktne prodaje u svetu.\nPRIHOD U 2014\n0 #2 Djuro 13-06-2015 08:47\nNedostaje na ovom spisku Forever Living Products, osezite malo ovu listu.\nTanja, ovo je lista preuzeta sa sajta http://directsellingnews.com koji zvanično svake godine objavljuje listu kompanija direktne prodaje - po prodaji u prethodnoj godini. Neke kompanije nisu pristale da daju zvaničan podatak o svojoj prodaji pa se zato ne nalaze na spisku, a to je upravo bio slučaj prethodne godine sa Forever Living Products, a verovatno i ove čim se ne nalaze na spisku a po prometu su verovatno medju prvih 10.\n0 #1 Tanja 15-05-2015 12:11\nVi ste ovde: Mrežni Marketing - Početna Vesti-Zanimljivosti 2015 - DSN GLOBAL 100


Sremske Novine » Pudarski dani opravdali reputaciju\nIrig- Iriški „Pudrski dani“ spadaju u red najvećih i najznačajnijih manifestacija u Vojvodini,a ove godine su održani po 27.put. Manifestacija je nastala kao rezultat entuzijazma malog broja ljudi, da bi godinama prerastala lokalne okvire, rekao je na otvaranjju pokrajinski sekretar za poljoprovredu, vodoprivredu i šumarstvo, dr Vuk Radojvević. On je posebno pohvalio Društvo irižana kao organizatore i istakao da ovakve manifestacije zaslužuju punu podršku resornog sekretarijata.\n-Pokrajinski sekretarijat za poljoprivredu prepoznaje značaj održavanja ovakvih i sličnih manifestacija i zato je i finansijski podržavamo. Ovde se spajaju vinska kultura i vinska tradicija, sve ono što karakteriše Irig sa oko 250 ha vinograda i jednim značajnim iskorakom koji je napravljen u smislu poboljšanja kvaliteta vina. Dobili smo oznaku geografskog regiona „Sremski reon“ koje je uradilo Udruženje „Srem – Fruška gora“ gde imamo četiri vinarije iz Iriga sa 23 vina, a sa ovom oznakom svakako će biti bolje prepoznati na domaćem i inostranom tržištu. Čestitam na uspešnoj organizaciji jer je lepo videti pun trg u Irigu, sa velikim brojem izlagača, vinara i posetilaca. Treba naglasiti i da se u Irigu insistira na dualnom sistemu obrazovanja, imate SSŠ“Borislav Mihajlović Mihiz“, koja koristi subvencije Pokrajinskog sekretarijata za poljoprivredu i tako edukovati i obrazovati mlade ljude za bavljenje vinogradarstvom i proizvodnjom vina, kroz pohađanje smera vinogradar-vinar, rekao je Radojević.\nRadojević je podsetio da Pokrajinska Vlada daje podršku vinogradarima i vinarijama, što ranije nije bio slučaj. Subvencije za za kupovinu nove opreme za vinarije i za podizanje novih zasada vinograda su prvi put uvedene 2017.godine, i od tada je realizovano 160 miliona dinara subvencija kada je oprema za vinarije u pitanju. „Pudarski dani“ su brend i centralni društveni događaj ove sremske opštine, naglasio je Stevan Kazimirović, predsednik Opštine Irig.\nStevan Kazimirović, prvi čovek iriške opštine pozdravio goste i učesnike manifestacije „Pudarski dani“ koja je postala brend iriške opštine. Ovo je prilika da se vinari i vinogradari pokažu pred posetiocima, otvore nova tržišta i sudeluju u strateškom opredeljenju opštine, a to su vinarstvo i turizam.\n– Ovo je prilika kada naši proizvođači voćari, vinogradari i podrumari iznesu svoje proizvode da pokažu šta su spremili za ovu manifestaciju. Ona je postala poznata u celom regionu, a mi imamo goste iz Poljske, Hrvatske, BIH, ali i dugih delova naše zemlje.Zahvaljujem se i pokrajinskom sekretaru Vuku Radojeviću koji svesrdno pomaže razvoj voćarstva i vinogradarstva u našoj opštini.Lokalna samouprava u potpunosti podržava manifestaciju i sve one koji stoje iza nje, a to su naši vinari i vinogradari po kojima smo poznati i kojih je iz godine u godinu sve više. Irig je kraj koji je uvek bio bogat vinogorjem i mogao se pohvaliti činjenicom da gotovo nije bilo domaćinstva koje nije imalo svoj vinograd. Trudimo se da tu tradiciju održimo i raduje nas i to da je sve više mladih zainteresovano kao i da imamo i nekolicinu velikih vinarija koje dodatno privlače ljude u naš kraj, rekao je Stevan Kazimirović.\nI za ovaj rođendan „Pudarskih dana“ realizovan je bogat i žanrovski raznovrstan muzički program. U muzičkom delu nastupio je tamburaški sastav „Romansa“ i Nevena Stamenković iz grupe „Balkanika“, rok grupa „Crvena jabuka“ i pevačica narodne muzike, Ana Bekuta. Sva tri dana nastupali su folklorni ansambli različitih uzrasta iz Iriga i okoline, maskirana deca su defilovala ulicama sa fenjerima od bundeve itd. Verni pratilac manifestacije i ove godine je bio Fruškogorski sajam vina „Pudarev izbor“ u sklopu kog su posetioci mogli da probaju najbolja vina ovog kraja, ali i sireve, sremske kolače i brojne domaće proizvode od voća i grožđa. U sklopu ovih „Pudarskih dana“ novinu u programu činio je edukativni deo namenjen sadašnjim, ali i budućim vinarima kako bi se započela, ali i unapredila postojeća vinska proizvodnja.\nNagradu za najboli pudrski paprikaš odneli su učenici Srednje stručne škole „Borislav Mihajlović Mihiz“ Irig i „Bratstvo gluvih“ Irig, najbolje uređen vinski podrum ima Đorđe Bojčić iz Iriga, najlepši vinograd ima Dejan Jojić iz Iriga, najteži grozd Milena Kovačević iz Iriga, najbolje crveno vino Dragan Beljić iz Golubinaca, a nagradu za najbolju voćnu rakiju i rakiju od grožđa osvojila je Jagoda Veselinović iz Iriga.\nKategorije Irig Kultura Poljoprivreda Projekti


NBS: Nije bilo zvaničnog zahteva za sticanje vlasništva u Societe Generale banci – Bankar.rs\nHome/BANKE/NBS/NBS: Nije bilo zvaničnog zahteva za sticanje vlasništva u Societe Generale banci\nSvaka promena vlasničke strukture u bankama iznad pet odsto glasačkih prava podleže obavezi pribavljanja saglasnosti NBS.\nNarodnoj banci Srbije do sada nije podnet nijedan zvaničan zahtev za sticanje vlasništva u Societe Generale Srbija, niti neke druge banke koja posluje na teritoriji Republike Srbije, kažu u Narodnoj banci Srbije.\nOvo je direktan odgovor iz centralne banke na pitanje da li je bilo interesovanja i zahteva za promenu vlasništva u Societe Generale, a nakon spekulacija u javnosti da će Societe Generale Grupacija prodati svoja poslovanja u Srbiji, Crnoj Gori, Makedoniji, Moldaviji i Albaniji.\nPoslovnu ali i širu javnost zaintrigirala je vest koja se proteklih dana pronela regionom da francuska bankarska grupacija Societe Generale prodaje celokupno poslovanje u zemljama centralne i istočne Evrope, među kojima i poslovanje u Srbiji. U banci su naglasili da neće komentarišati glasine o navodnoj prodaji.\n– Akcionari banke mogu donositi odluke o prodaji učešća u banci koja je u njihovom direktnom ili indirektnom vlasništvu, pri čemu svaka promena vlasništva u bankama koja omogućava pet odsto i više glasačkih prava, podleže obavezi pribavljanja prethodne saglasnosti Narodne banke Srbije. Te promene dozvoljene su pod propisanim uslovima. To znači da NBS pri donošenju odluka, pre svega, ima u vidu ekonomsku opravdanost tih promena i da posebno uzima u obzir posledice koje one mogu imati na stabilnost finansijskog tržišta – objašnjavaju u Narodnoj banci Srbije.\nU centralnoj banci ukazuju i da tehnološka unapređenja u bankarskom sektoru i ekonomska kretanja na globalnom nivou i u prethodnom periodu su uslovila promenu akcionarske strukture banaka kako na svetskom tako i na domaćem bankarskom tržištu.\n– Narodna banka Srbije nema pasivnu ulogu u pomenutom procesu i u skladu sa svojim zakonskim ovlašćenjima nadzire statusne promene i donosi odluku o zahtevima za sticanje vlasništva u banci, koje je regulisano Zakonom o bankama i podzakonskim aktima Narodne banke Srbije – ističu u NBS.\nProdaja Societe Generale banke SOCIÉTÉ GÉNÉRALE BANKA SRBIJA A.D.


Predsednica Vlade Republike Srbije Ana Brnabić ukazala je danas na sastanku sa specijalnim izaslanikom generalnog sekretara Ujedinjenih nacija i šefom Misije UN na Kosovu i Metohiji (UNMIK) Zahirom Taninom na značaj daljeg nesmanjenog prisustva i delovanja te misije kako bi se stvorili uslovi za normalan i dostojanstven život našeg naroda u pokrajini.\nBrnabić je istakla da je u poslednjim mesecima povećana napetost kao posledica učestalih provokacija i incidenata na Kosovu i Metohiji i izrazila očekivanje da će izveštaji UNMIK-a u narednom periodu u mnogo većoj meri odraziti realnu situaciju i probleme sa kojima se svakodnevno suočavaju Srbi i pripadnici ostalih nealbanskih zajednica.\nOna je naglasila da očekuje da će sednice Saveta bezbednosti Ujedinjenih nacija nastaviti da se održavaju istom dinamikom u dosadašnjem formatu i izrazila nezadovoljstvo zbog toga što redovna sednica o radu UNMIK-a, u avgustu ove godine, nije bila uključena u program rada Saveta Bezbednosti UN.\nŠef UNMIK-a je istakao da je zadatak ove misije da objektivno i redovno informiše o stanju na terenu i svojim izveštajima pomaže institucijama UN, ali i Evropske unije pod čijim se okriljem odvija dijalog Beograda i Prištine.\nOn je izrazio zabrinutost zbog učestalih incidenata na Kosmetu u prethodnim mesecima i osudio jučerašnje kamenovanje autobusa sa Srbima kod opštine Istok, pri čemu je uputio poziv nadležnim institucijama da istraže slučaj i počinioce dovedu pred lice pravde.\nBrnabić je ukazala i na neprihvatljivost formiranja Kosovskih oružanih snaga, što je u suprotnosti sa Rezolucijom 1244, i ocenila da bi takav potez dodatno destabilizovao i narušio bezbednosnu situaciju u pokrajini i regionu.\nPremijerka je poručila da je Srbija iskreno opredeljena za politiku mira, ekonomskog napretka i prosperiteta i pronalaženje kompromisnog i održivog rešenja za Kosmet, što bi značajno doprinelo stabilnosti, bezbednosti i poverenju u regionu.\nS tim ciljem, Srbija je posvećena dijalogu kao jedinom putu za pronalaženje dugoročno održivog rešenja, navela je premijerka i dodala da se on mora nastaviti.


Pripravnost zbog mogućih poplava u Srbiji - Dan u Beogradu\nNaslovna » BG servis » Pripravnost zbog mogućih poplava u Srbiji\nPripravnost zbog moguÄ‡ih poplava u Srbiji\nNeko drugi 14. maj 2019. BG servis Postavite komentar\nPo najavi RHMZ, danas i u naredna tri, četiri dana očekuje se dosta padavina sa 60 litara kiše po metru kvadratnom u pojedinim delovima Srbije, uz napomenu da su tim ciklonom obuhvaćene i BiH i Hrvatska.\nU pripravnosti su sve jedinice Sektora za vanredne situacije, timovi za poplave, Žandarmerija, interventne jedinice policije, Vojska Srbije, civilna zaštita i javna preduzeća za gazdovanje vodama u Vojvodini i Srbiji, izjavio je pomoćnik ministra unutrašnjih poslova i načelnik Sektora za vanredne situacije Predrag Marić.\nNadležne službe ispratiće situaciju i na kritičnim tačkama imati timove spremne da, ukoliko bude bilo potrebno, reaguju i spasavaju ljudske živote.\nRečeno je da se najavljuju bujične poplave, ali ne i poplave na velikim rekama, kao i veća količina padavina na teritoriji zapadne i jugozapadne Srbije i Vojvodine.\nMože doći do problema u urbanim sredinama, u situacijama kada kanalizacija ne može da povuče određenu količinu vode.\nZbog mogućih poplava vanredno i u Beogradu\nBeogradske komunalne službe i javna preduzeća spremna su za najavljene ekstremne vremenske uslove\nNadležna javna preduzeća i ustanove prate situaciju, ali je najavljeno da količina padavina neće biti ni približna onoj iz 2014. godine.\nMože doći do lokalnih zagušenja u slivnicima i većeg opterećenja kanalizacionih kolektora, kao i stvaranja vode na kolovozu.\nPo prognozama, očekuje se da do kraja najavljenog kišnog perioda do šezdeset litara kiše po kvadratnom metru.\n– Sava je trenutno na 1,1 metar od redovne odbrane od poplava, a stanje na Dunavu je još bolje, pa trenutno ne preti izlivanje ovih reka – izjavio je predsednik Skupštine Grada Beograda Nikola Nikodijević.\nOn je apelovao na građane da očiste slivnike i uklone građavinski materijal kako usled slivanja ne bi došlo do začepljenja kanalizacije, kanala ili vodotokova.\nNajviše padavina biće između utorka i srede, a dotok vode iz regiona očekuje se u četvrtak. (RHMZ, drugi mediji i Beoinfo)\nTagovibeograd bg servis poplave srbije vremenska prognoza vremenske neprilike\nPrethodni Beogradski manifest 2019 na Kalemegdanu\nSledeći Muzičko poetski kabare „Da, to su bili dani“


06.01.2017 u 21:37\nJavno preduzeće „Putevi Srbije” apelovalo je na građane da, zbog izuzetno loših vremenskih uslova, za Badnje veče i Božić ostanu kod kuće i ne kreću na put bez preke potrebe. Kako se navodi u saopštenju, zbog niskih temperatura, poledice, slabe vidljivosti, jakog vetra i snežnih nanosa, mogući su zastoji i obustave saobraćaja na deonicama državnih puteva I i II reda. „Molimo sve građane koji ipak odluče da krenu na put da koriste zimske pneumatike i lance i prilagode brzinu kretanja uslovima na putu”, dodaje se u apelu. Kako se navodi, ekipe putara su sa svim raspoloživim kapacitetima i mehanizacijom na terenu 24 časa i čine sve da se saobraćaj na svim putnim pravcima odvija normalno – prenosi Tanjug. Olujni vetar i mećava otežavaju saobraćaj Olujni vetar kao i\n06.01.2017 u 18:30\nSneg paralisao Evropu, devet žrtava\nBUKUREŠT - Najmanje devet osoba je nastradalo u snežnoj oluji koja je uz jak vetar zahvatila velike delove Evrope gde su blokirani putevi, otkazani brojni letovi, a mnoga domaćinstva su ostala bez struje. U Poljskoj je za 24 časa preminulo pet ljudi od kojih se troje smrzlo, dok je dvoje umrlo od trovanja ugljen-monoksidom zbog neispravne grejalice, saopštile su vlasti. Temperature su pale na ispod 25 stepeni na jugu zemlje, a udari vetra dostižu 90 kilometara na ča. Više od 2.000 domaćinstava ostalo je bez grejanja u oblasti Ribnjik na jugoistoku Poljske. U susednoj Ukrajini zvaničnici su naveli da je četvoro ljudi umrlo od hladnoće u regionu Ljvov kod granice sa Poljskom, prenosi AP. U Rumuniji je 90 ljudi izvučeno iz automobila blokiranih na putevima, a u toku je evakuacija\n10.09.2016 u 12:43\nPeta žrtva u poplavama na Peloponezu\nOd našeg dopisnika Atina - Snažno nevreme koje je ponovo zahvatilo Grčku odnelo je još jedan život nedaleko od Korinta. Tako se broj nastradalih u poplavama, koje su zahvatile Peloponez, popeo na pet. Meteorolozi najavljuju novi talas kiša praćenih snažnim vetrom, koji će se tokom vikenda sručiti na severo-zapadni, zapadni i centralni deo Grčke. U mnogim oblastima je i dalje na snazi vanredno stanje, a vozači se upozoravaju da ne prelaze mostove do kojih se nivo vode podigao do dramatične visine. Do prekida u saobraćaju dolazi i na magistralnim putevima prema južnom Peloponezu, ali i u Centralnoj Grčkoj. U regionu Kalamate na jugu Peloponeza, ali i Mesiniji, situacija je dramatična, kuće su poplavljene i uništeni lokalni putevi. Situacija je ozbiljna i u oblasti Trikale gde


Nova atrakcija Zlatibora - izgradnja turističko-poslovnog kompleksa\nLekovito bilje Mesara Tradicionalni prehrambeni proizvodi Tradicionalni proizvodi Gvožđara Prodavnica široke potrošnje Rasadnik bilja Knjižara Atelje Kiosk Građevinski materijal Cvećara\n» Nova atrakcija Zlatibora - izgradnja turističko-poslovnog kompleksa\nZlatibor bi uskoro mogao da dobije novi turističko-poslovni kompleks vredan 20 mil EUR.\nKako je za "eKapiju" najavio predsednik opštine Čajetina Milan Stamatović izgradnja multifunkcionalnog kompleksa na mestu sadašnje zlatiborske autobuske stanice bi mogla da počne na proleće 2012. godine.\n- Na najboljoj lokaciji na Zlatiboru, u samom centru poznatog turističkog odredišta, planiramo da otvorimo novi tržni centar. Tu lokaciju ćemo oglasiti na licitaciji kako bismo našli investitora koji je spreman da ulaže u ovaj kompleks. Već su nam se javljale kompanije koje imaju turističke sadržaje na Zlatiboru, kao i one koje su zainteresovane za ulaganje u turizam – kaže Stamatović.\nU opštini su očekivali da izgradnja ovog kompleksa počne ove godine, ali čekaju usvajanje Plana generalne regulacije naseljenog mesta Čajetina sa naseljenim mestom Zlatibor.\n- Već šest meseci čekamo da nam Ministarstvo prostornog planiranja da saglasnost za Plan generalne regulacije kako bismo mogli da nastavimo realizaciju ovog projekta. Očekujemo da ćemo saglasnost konačno dobiti u decembru tako da izgradnja može početi na proleće sledeće godine – objašnjava Stamatović.\nUporedo sa traženjem investitora za tržni centar, biće raspisan oglas za izvođača radova autobuske stanice za koju je lokacija već opredeljena.\n- Planirano je da se autobuska stanica izmesti na prostor na ulazu u Zlatibor uz magistralni put sa leve strane kada se krene ka Novoj Varoši – kaže predsednik Čajetine.\nU okviru kompleksa, površine 6.885 m2, biće smešten tržni centar, garni hotel sa oko desetak luksuznih apartmana, "otvorena kuća" gde će biti opštinska administracija, a krov će biti uređen kao park.\n- Odlučili smo se za pristup koji će u maksimalnoj meri omogućiti uklapanje u prirodno, planinsko okruženje. Analiza morfologije terena ukazala je na postojanje relativno ravne parcele sa izraženim podizanjem terena na jugoistočnom uglu. Ovakav pad iskorišćen je, tako da je najviša kota na uglu predviđena za poziciju glavnog ulaza u tržni centar. Ostali uglovi, namenjeni su pozicijama ulaza za preostale dve važne grupe sadržaja: severoistočni za administrativnu funkciju Otvorene kuće Zlatibor, a jugozapadni za garni hotel i rampu koja se spušta u podzemnu garažu. Predviđen je još jedan ulaz u tržni centar i to na sredini severne strane kompleksa – objašnjava u razgovoru za "eKapiju" arhitekta Vladimir Stevanović, član autorskog tima koji je uradio idejno rešenje ovog projekta.\nU podzemnom delu biće smešten parking, a prizemlje bi trebalo da sadrži - ulazni foaje garni hotela, restoran, ulazni hol Otvorene kuće Zlatibor sa prijemnim pultom, galerijski prostor za povremene postavke u okviru hola, ulaze za tržni centar, i lokale veće kvadrature kao što je market, salon nameštaja, prodavnica elektronskih uređaja i aparata za domaćinstvo.\n- Prvi sprat ima jedan ulaz i to je glavni ulaz tržnog centra na najatraktivnijoj, ugaonoj, izdignutoj poziciji. Prolaskom kroz vetrobran otvara se unutrašnji javni holski prostor u kome su smešteni lokali srednje kvadrature 100-300 m2, kao i posebna vrsta prodaje – prodajni punktovi ili štandovi - objašnjava Stevanović.\nNa ovaj način, prema rečima našeg sagovornika, uvedena je autentična zlatiborska atmosfera unutar objekta što je samo deo njihovog koncepta koji se zasniva na beskompromisnom poštovanju postojećeg konteksta.\n- Na prvom spratu u sklopu garni hotela se nalaze isključivo sobe i apartmani, dok je u okviru Otvorene kuće Zlatibor smeštena sala za konferencije sa pratećim sadržajima. U prostoru na drugom spratu biće smešteni društveni, sportski i kulturno-komunikacioni sadržaji, kao što su knjižara, medijateka, bioskop - navodi autor rešenja.\nKako napominje naš sagovornik, krov je pod nagibom i pruža mogućnost ostvarivanja raznolikih funkcija - letnji bioskop, dečje igralište, park, zimi možda i skijanje i sankanje. Svojom konstrukcijom i rasporedom slojeva zeleni krovovi aktivno učestvuju u letnoj toplotnoj zaštiti. "Guttengarten" krovne rešetke sprečavaju zemlju da se kreće u smeru pada krovnih ravni.\n- Fasada je dupla, sa staklenim površinama preko kojih idu drvene šipke u vidu šalona. Brisoleji "Solfis" su fasadni sistem za zaštitu od sunca koji se primenju kao integralni deo fasade. Izrađeni su od aluminijumskih lamela različitih dimenzija i mogu biti horizontalni i vertikalni, fiksni ili pomerljivi. Lamele mogu biti drvene, od tikovine, kao i sa bakarnom završnom obradom. Pomeranje lamela je, najčešće, pomoću elektromotora, sa mogućnošću primene potpune automatike – navodi Stevanović.


Maja Pavlović: Izdržaću koliko god treba, pod nadzorom sam lekara\nZbog problema sa kojima se suočava tražila je sastanak sa premijerkom Srbije Anom Brnabić i predsednicom Ustavnog suda Vesnom Ilić Prelić.\nVlasnica novosadske televizije štrajkuje glađu već treću nedelju jer smatra da državni organi onemogućavaju rad te televizije. Ona traži da se reši položaj lokalnih emitera i okončanje sudskih predmeta, čije nerešavanje, kako tvrdi, onemogućava opstanak ove televizije.\nIz kabineta premijerke Srbije Radio Slobodna Evropa (RSE) nije dobio komentar u vezi sa najavom vlasnice novosadske televizije da će štrajk glađu nastaviti u Beogradu.\nA Maja Pavlović, posle 17 dana od stupanja u štrajk glađu, za RSE kaže da neće prekinuti ovaj vid protesta.\n„Izdržaću koliko god treba, pod nadzorom sam lekara, s obzirom na to da ne uzimam hranu osećam se malo iscrpljeno, malo mi je teško da govorim, usporena sam, ali drugih zdravstvenih problema nemam“, rekla je Pavlović.\nNovinarska i medijska udruženja pozvala su premijerku, ali i sudstvo da reaguju na ove zahteve, a Maju Pavlović da prekine sa štrajkom glađu.\nPremijerka Srbije Ana Brnabić poručila je pre nedelju dana da je spremna da pomogne i da sa svakim razgovara, ali da ne sme i ne može da se meša u sudske odluke.\n„U vezi sa slučajem direktorke novosadskog TV Kanala 9 Maje Pavlović spremna sam da pomognem i razgovaram ali, koliko sam upoznata, njen zahtev je da sud donese presudu“, navela je Brnabić.\nMaja Pavlović posle 11 meseci pauze po drugi put štrajkuje glađu. Zbog oduzimanja lokalne frekvencije vodi postupak pred Upravnim sudom, a godinama ukazuje da su takse za autorska prava nerealno visoke za lokalne medije.\nU maju prošle godine prekinula je prvi štrajk glađu sa nadom da je otpočeo proces usaglašavanja i izmena medijskih zakona koji će, kako je rekla, omogućiti lokalnim i regionalnim medijima da opstanu. To je izjavila posle sastanka sa predstavnicama ministarstava informisanja i telekomunikacija, Regulatornog tela za elektronske medije i Emisione tehnike i veza.\n„Nama je nezakonito oduzeta lokalna frekvencija, (2015. godine, prim. aut.) primorani smo da budemo regionalna televizija, i sasvim suprotno konkursu koji je raspisan kada smo dobijali frekvenciju i koji nam je dao dozvolu na lokalnu frekvenciju na osam godina, u sedmoj godini su oni rekli da to više ne važi, Srbija više nema uslove da ima lokalne medije, morate biti regionalni, morate plaćati desetostruko veće naknade. Mi smo protiv toga pokrenuli upravni spor, koji nije rešen već pet godina“, kaže danas Pavlović.\nObjašnjava da se drugi postupci odnose na takse SOKOJ-a (Organizacija muzičkih autora Srbije) i OFPS-a (Organizacija proizvođača fonograma Srbije).\n'Naplaćuju nenormalno visoke naknade.'\n- Maja Pavlović\n„Oni naplaćuju nenormalno visoke naknade, te takse danas za jednu lokalnu televiziju iznose oko 600 hiljada dinara (oko 5.000 evra) mesečno. Ovo je nerealno“, kaže vlasnica Kanala 9 i dodaje da uz ove namete lokalna preduzeća otkazuju ugovore o reklamiranju, a lokalni preduzetnici joj govore da „nije pametno“ da se reklamiraju kod njih.\n„Sve su to načini da nas primoraju da radimo kako danas vlast očekuje od medija, a ne nezavisno i nepristrasno, puštajući da se na našem programu čuje kako stav vlasti, tako i stav opozicije“, naglašava Pavlović.\nBranka Dragović Savić iz Nezavisnog društva novinara Vojvodine ističe da ovaj problem koji muči Kanal 9, muči i ostale lokalne medije u Srbiji.\n„I pošto nemamo ni sudsko rešenje na ovu situaciju već godinama, evidentno je da je reč o nekoj vrsti pritiska na medije“, ocenjuje Dragović.\nPrema istraživanju Fondacije Slavko Ćuruvija iz 2018. godine pokušaji kontrole od strane oglašivača odražavaju se pre svega kroz otkazivanje reklama i neplaćanja mediju za oglašavanje dok neke državne institucije odbijaju da daju informacije medijima. Prema studiji ove Fondacije osim medija, pritisak trpe i novinari: trećina novinara u Srbiji suočava se sa odbijanjem funkcionera da daju izjavu ili intervju, a čak 48 odsto ih se susrelo sa uvredama od strane predstavnika organa vlasti.\nGlavni poverenik Sindikata Nezavisnost za pokrajinski javi servis, Radio televiziju Vojvodine, Darko Šper kaže za RSE, da su osim opstrukcije rada novinara, prisutni i ekonomski pritisci na medijske radnike.\n„Karakteristično je za Srbiju da novinari zarađuju ispod prosečne plate u odnosu na republički prosek i samim tim su i finansijski ugroženi, ljudi jedva sastavljaju kraj sa krajem. Ne prođe mesec da ne dobijemo molbu za sindikalnu pozajmicu. Došli smo do ivice, nakon toga ne znam šta sledi našoj novinarskoj profesiji. Gledam novinare koji gube svoje kuće, prodaju svoje nekretnine“, kaže Šper.\nPrema analizi Fondacije Slavko Ćuruvija plate novinara su manje nego pre pet godina. Trećina anketiranih novinara navodi da su im sužena i radna prava, pogoršani su uslovi rada, a i njihova lična bezbednost u gorem stanju nego ranije.


NSinfo: Srbija protiv Italije, Filipina i Angole na Mundobasketu\nSrbija protiv Italije, Filipina i Angole na Mundobasketu\nMuška seniorska reprezentacija Srbije igraće u D grupi Svetskog\nprvenstva u Kini, sa selekcijama Italije, Filipina i Angole, odlučeno je danas na svečanoj ceremoniji žreba u kineskom gradu Šenženu.\nSvetski šampionat se održava od 31. avgusta do 15. septembra u Kini. Srbija će utakmice prve faze igrati u gradu Fošan.\nReprezentacija Srbije počeće takmičenje na Svetskom prvenstvu u Kini utakmicom D grupe protiv Angole 31, avgusta.\nSledeći protivnik naše selekcije je tim Filipina 2. septembra, a poslednju utakmicu u prvoj fazi takmičenja Srbija igra protiv Italije 4. septembra.\nNa predstojećem Svetskom prvenstvu, koje će se igrati u osam kineskih gradova, učestvuju 32 selekcije koje će žrebom biti podeljene u osam grupa po četiri.\nPosle prve runde, po dve selekcije idu dalje i formiraju četiri nove grupe. Dakle, ukoliko prođe u drugi krug, Srbija će ući u grupu sa dva najbolja tima iz grupe C, gde se takmiče Španija, Portoriko, Iran i Tunis, sa kojima će formirati J grupu. Bodovi iz prve runde se prenose, a posle dva nova kola, po dve selekcije igraju četvrtfinale.\nSlede eliminacione runde, sve do borbi za medalje koje su zakazane za 15. septembar. Svetsko prvenstvo daje sedam učesnika Olimpijskih igara – po dve najbolje selekcije iz Amerike i Evrope i po jednu iz Afrike, Azije i Okeanije.\n... košarka, srbija, svetsko prvenstvo


SREĆNA VAM NOVA GODINA: Od prvog januara skuplje gorivo, kafa, cigarete i alkohol! - TPKNEWS\nNaslovna/Uncategorized/SREĆNA VAM NOVA GODINA: Od prvog januara skuplje gorivo, kafa, cigarete i alkohol!\nUdaran početak 2017! Cigarete, alkohol, naftni derivati, putarina – sve to poskupljuje u januaru, što će svakako biti pravi udar na kućne budžete građana.\nCigarete – 10 dinara po pakli\nZbog usklađivanja akcizne politike sa EU, umesto sadašnjih 50 evra na 1.000 cigareta, akcize će iznositi 90 evra na 1.000 cigareta, srećom, ne odmah. Do kraja godine kroz izmene Zakona o akcizama utvrdiće se akcizni kalendar za cigarete za period od 2017. do 2020, čime se vrši postepeno usaglašavanje minimalnih iznosa ovih akciza sa standardima EU. Do sada je bila praksa da cigarete poskupe za 10 dinara po paklici, a prema našim saznanjima, ostaće ista politika da se te cene usklađuju dva puta godišnje.\nAlkohol – 192 dinara po litru\nU narednom periodu treba da se izvrše i izmene koje se odnose na oporezivanje akcizom alkoholnih pića u skladu sa standardima EU.\n– Postojeća zakonska rešenja koja uređuju oporezivanje alkoholnih pića uređena su drugačije u odnosu na standard EU te je neophodno opredeliti optimalni rok u kojem bi se predmetna rešenja adekvatno implementirala – navode u Ministarstvu finansija. Dodaju da će se povećanje ovih akciza vršiti postepeno. Naša žestina, inače, moraće da poskupi za 192 dinara po litru.\nKafa – očekivano skuplja\nIako još nema zvaničnih najava da će kafa poskupeti, dobro upućeni tvrde da se očekuje povećanje cene kafe, i to od januara 2017. Ovo poskupljenje moglo bi takođe ići kroz akcize, što će biti poznato nakon što Ministarstvo finansija objavi novi akcizni kalendar.\nPutarina – 10 odsto\nPutarina će poskupeti za 10 odsto, a JP „Putevi Srbije“ dobiće do decembra odobrenje Vlade za podizanje cena. Tako će vozači od 2017. za vožnju od Beograda do Niša umesto 730 dinara morati da plate oko 800 dinara, put od Beograda do Hrvatske koštaće 375 umesto 340 dinara, a od Beograda do Novog Sada 210 dinara.\nGorivo – akcize dižu cenu\nDa bi i gorivo moglo da poskupi početkom sledeće godine, smatra analitičar Saša Đogović.\n– Veće akcize na cigarete i alkohol su u skladu sa EU standardima. Smatram pak da je moguće da će doći i do poskupljenja nekih naftnih derivata, takođe zbog usklađivanja akciza – kaže on.


I ove zime topli radijatori | TV KANAL 9 NOVI SAD\nNaslovna EMISIJE I ove zime topli radijatori\nI ove zime topli radijatori\nVIDEO K9: Grejna sezona protiče bez komplikacija, a radovi u Kineskoj četvrti realizuju se planiranom dinamikom, kažu u Javno komunalnom preduzeću Novosadska toplana.\nRadijatori Novosađana topli su i ove zime, a grejanje plaćaju jeftinije zahvaljujući odluci Toplane da ponovo snizi cene svojih usluga.\nSvih šest toplotnih izvora u sistemu daljinskog grejanja Novosadske toplane su u funkciji i, kako kažu u ovom preduzeću, nesmetano isporučuju toplotnu energiju kako za grejanje tako i za pripremu tople potrošne vode.\n“U skladu sa spoljnom temperaturom isporučuje se potrebna količina toplotne energije za zagrevanje odnosno za održavanje projektovanih, odnosno optimalnih temperatura u domovima i poslovnim prostorima naših korisnika”, rekla je Ivana Stanimirović, portparolka JKP Novosadska toplana.\nRadovi na rekonstrukciji vrelovodne mreže, kako je rekla, završeni su tokom građevinske sezone, a ono što je još uvek aktuelno je izgradnja vrelovoda i priključaka u Kineskoj četvrti.\n“Radimo u Kineskoj četvrti, s obzirom da smo učesnik projekta “Novi Sad 2021″ u okviru ovog velikog projekta Novosadska toplana o sopstvenom trošku gradi vrelovodnu mrežu i priključke za novoizgrađene objekte u Kineskoj četvrti, pored ovoga radi se i na priključenju objekata Kliničkog centra Vojvodina koji do sada nisu bili priklučeni na naš sistem. Dakle, nakon završetka svih tih radova koji će se odvijati i u prvoj polovini naredne godine, svi objekti Kliničkog centra biće na našem sistemu, što znači da će isporuka toplotne energije biti znatno pouzdanija i kvalitetnija”, navela je Stanimirović.\nZa sada, kako je rekla, ne postoje veće komplikacije koje se tiču isporuke toplotne energije i nema razloga da građani ne budu zadovoljni ni ostatkom grejne sezone.\n“Naši korisnici tokom predstojećih prazničnih dana kao i do poslednjeg dana grejne sezone, mogu da očekuju tople domove, dakle kao što sam rekla sa spoljnom temperaturom i režim rada svi korisnici koji imaju bilo kakve primedbe, pitanja ili sugestije kada je u pitanju rad Novosadske toplane mogu da nam se obrate na broj 0800100021, poziv na ovaj broj je besplatan”, istakla je Stanimirović.\nOna je dodala i da su korisnicima Novosadske toplane otvorena vrata Odseka za odnose sa potrošačima u Ulici Vladimira Nikolića br. 1, radnim danima od 7 do 20 i subotom od 9 do 13 časova, za sva pitanja koja ih budu zanimala.\nPrethodni tekstOdbornici o budžetu za 2019.\nSledeći tekstGrađani prijavljuju nasilje


Upala u svlačionicu usred slavlja: Ovako je Kolinda iznenadila „vatrene“ (Video) - 02.07.2018, Sputnik Srbija\nUpala u svlačionicu usred slavlja: Ovako je Kolinda iznenadila „vatrene“ (Video)\nHrvatski fudbaleri su burno slavili plasman među osam najboljih ekipa na Svetskom prvenstvu, a tokom slavlja je u svlačionicu „vatrenih“ ušla — predsednica... 02.07.2018, Sputnik Srbija\n09:40 02.07.2018 (Osveženo: 03:48 26.08.2021)\n© Sputnik / Grigoriй Sыsoev / Uđi u foto-galerijuHrvatski navijači proslavljaju pobedu nad Danskom\nHrvatski fudbaleri su burno slavili plasman među osam najboljih ekipa na Svetskom prvenstvu, a tokom slavlja je u svlačionicu „vatrenih“ ušla — predsednica njihove države.\nKolinda Grabar Kitarović je bodrila izabranike selektora Zlatka Dalića sa tribina u Nižnjem Novgorodu tokom meča sa Danskom, koji je okončan tek posle penal-drame. A kada se meč završio, došla je do svlačionice i rešila da ponaosob čestita svim akterima trijumfa.\nOna se izgrlila i sa Dalićem, tvorcem ovog uspeha „vatrenih“, a najduže sa Lukom Modrićem, koji je najpre tri minuta pre kraja drugog produžetka promašio penal, ali ga je dao koji minut kasnije, kada je bilo najvažnije.\nHrvatski mediji naročito ističu da je njihova predsednica u Nižnji stigla u nedelju i to privatno, kao navijačica, te da će sama snositi troškove. Utakmicu je pratila u dresu koji joj je pre odlaska na Mundijal poklonio selektor Zlatko Dalić.


Faktor | Autoput Banja Luka - Prijedor gradi firma s kapitalom od jedne marke!?\nAutoput Banja Luka - Prijedor gradi firma s kapitalom od jedne marke!?\nObjavljeno: 12.11.2018. u 20:47\nAutoput će biti dug 42 kilometra, a za uloženih 297 miliona eura, Kinezi bi na kraju od Republike Srpske trebali naplatiti 975 miliona eura\nUgovor o koncesiji za izgradnju autoputa Banja Luka – Prijedor 4. oktobra u Banjoj Luci su parafirali ministar saobraćaja i veza RS Neđo Trninić i generalni menadžer "Shandong Inernational" Jang Sju.\nTada je najavljeno da će konačno potpisivanje ugovora biti nakon što kineska kompanija uplati koncesionu naknadu. To se do danas nije desilo.\nU Ministarstvu saobraćaja i veza RS su rekli da je ugovor o koncesiji za izgradnju autoputa Banja Luka – Prijedor parafiran 4. oktobra, čime je kineski partner stekao uslove da pokrene proceduru za odobravanje plaćanja koncesione naknade u matičnoj zemlji.\n- Privredno društvo "Shandong Inernational" ima rok od 60 dana od dana parafiranja ugovora da uplati koncesionu naknadu u iznosu od 1,5 odsto od vrijednosti investicije, što iznosi 4.466.600 eura. Očekujemo da kineski partner u predviđenom roku uplati navedeni iznos koncesione naknade, te da ugovor o koncesiji za izgradnju autoputa Banja Luka – Prijedor bude potpisan po uplati ovih sredstava - rekli su za portal Capital u Ministarstvu saobraćaja i veza RS.\nKinezi još nisu uplatili koncesionu naknadu od oko 8,7 miliona KM, ali jesu jednu marku za osnivanje firme "SDHS-CSI BH" u Banjoj Luci koja će, kako je rečeno ranije u Vladi "projektovati, izgraditi, upravljati, održavati i finansirati izgradnju autoputa Banja Luka - Prijedor".\nUpis osnivanja te firme izvršen je u Okružnom privrednom sudu u Banjoj Luci "sa pravom obavljanja vanjskotrgovinskog poslovanja".\nOsnivači firme su "China Shandong Inernational Economic & Technical Cooperation Group" iz Kine, a ugovoreni u uplaćeni kapital poslovnog subjekta je jedna KM. Kao zastupnik – direktor, bez ograničenja ovlašćenja imenovan je Jang Sju.\nRepublika Srpska će kineskoj firmi, koja će graditi autoput Banja Luka – Prijedor, u idućih 30 godina plaćati godišnju naknadu za raspoloživost autoputa u iznosu od 32,5 miliona eura, a taj iznos bit će obezbijeđen od naplate putarine na svim autoputevima u RS. Ukoliko to ne bude dovoljno, ostatak će biti obezbijeđen iz Budžeta RS, pisao je Capital u tekstu "Sav novac od putarina u RS ide Kinezima".\nAutoput će biti dug 42 kilometra, a za uloženih 297 miliona eura, Kinezi bi na kraju od Republike Srpske trebali naplatiti 975 miliona eura.\nautoputBanja Luka - Prijedor\n"Zagledani u Srbiju"\nDodik na otvorenju autoputa u Srbiji: "Ovo je i naša pobjeda, mi smo jedan te isti narod"\nSlovenija u četiri infrastrukturna projekta ulaže 1,5 milijardi eura


Ana Pejović: Kulturno nasleđe – zamajac za budućnost Evrope | Desk Kreativna Evropa Srbija Ana Pejović: Kulturno nasleđe – zamajac za budućnost Evrope – Desk Kreativna Evropa Srbija\nAna Pejović: Kulturno nasleđe – zamajac za budućnost Evrope\nEvropska godina kulturnog nasleđa može biti prilika da preispitamo ono što znamo u kontekstu savremenih društvenih polemika. O potencijalima kulturnog nasleđa naših prostora, kao i njegovom značaju u evropskom kontekstu razgovarali smo s Anom Pejović, koordinatorkom udruženja Krokodil.\nEvropsko kulturno nasleđe predstavlja raznoliku, bogatu, inspirativnu zajednicu istorijskih artefakata, događaja, mozaik koji predstavlja Evropu u svoj njenoj širini, kao kontinent koji u sebi sadrži toliko distinktnih kultura. Kao takvo, ono predstavlja važan zamajac i za buduće generacije, i osnovu za ponovno razmišljanje i uspostavljanje drugačijih, dinamičnijih odnosa kako unutar jedne zajednice, tako i među različitim zajednicama koje čine Evropu. Kulturno nasleđe pruža priliku za nove narative, i za modernije čitanje i shvatanje kulturne istorije, i njeno povezivanje sa savremenim dobom.\nPre svega, to bi bilo nasleđe antifašizma. Iako nije strogo vezan uz kulturu, on je u doba druge Jugoslavije bio osnov za pronalaženje novih odnosa i novih narativa u promišljanju kulture. Njegova slobodarska načela, načela pravde i morala jesu važan segment kulturnog nasleđa ove zemlje.\nTakođe, tu je i period modernizacije srpske države nakon konačnog oslobođenja 1863. godine, kad Srbija pokušava da uhvati korak sa zapadnim zemljama, i kada se dešava otvaranje prema tim kulturama.\nIako sigurno ne najsvetliji period srpske istorije, period vladavine Osmanlija jako je interesantan i inspirativan spram balkanskih zemalja koje su bile deo Osmanskog carstva, ali i šireg područja Kavkaza i Male Azije, u kojima postoje manje poznate, ali jednako interesantne kulturne sličnosti i isprepretanosti.\nMeni lično najdraži jeste upravo period stvaranja socijalističke Jugoslavije, kao modernizacijski proces koji je kulturu imao visoko u sopstvenim prioritetima. Omeđeni jezikom, pripadamo istom kulturnom prostoru o kome, nažalost, sve manje znamo.\nPre svega pronalaženjem neutralnog, savremenog narativa koji bi bio daleko i od nacionalističkih tendencija, ali i od ideoloških pritisaka. Važnu ulogu u tome trebalo bi da ima obrazovni sistem, koji je nažalost oduvek opterećen trenutnim političkim strujanjima.\nSmatram da su sjajni početni koraci napravljeni u projektu Senjskog rudnika, kao jednog od sjajnih primera industrijskog nasledja u Srbiji. Industrijsko nasleđe je na posebno niskim granama, pa bih ovaj projekat istakla, u nadi da će se i ostvariti prvobitni planovi osnivanja grada-muzeja.\nPotencijal koji pojedini projekti kulturnog nasledja imaju u transkulturalnoj saradnji često se svode na puko turističko predstavljanje. Pozitivni primeri saradnje kroz kreativne industrije jesu recimo brend Folkk, koji koristi nematerijalno nasleđe pirotskog ćilima, i uopšteno ručnih radova.\nNa koji način će vaša оrganizacija učestvovati u obeležavanju Evropske godine kulturnog nasleđa?\nU ovoj godini započinjemo s projektom Istoričari protiv revizionizma, koji će velikim delom biti posvećen jugoslovenskom nasleđu.\nAna Pejović (r. 1980 u Prijepolju, Srbija, tada SFR Jugoslavija), diplomirala je na odseku za engleski jezik i književnost Filološkog fakulteta Univerziteta u Beogradu. Od 2002. do 2008. godine radila je u izdavačkoj kući Rende kao lektorka, asistentkinja urednika i urednica. Od 2009. do 2011. radila je u beogradskoj podružnici hrvatske izdavačke kuće VBZ, kao asistentkinja urednika i urednica. Tokom devet godina rada u izdavaštvu, uredila je više od dve stotine knjiga, uglavnom savremenih naslova iz regiona i Evrope. S engleskog je prevela nekoliko knjiga, među kojima je i “Britanski muzej propada”, autora Dejvida Lodža. Godine 2009. zajedno s Vladimirom Arsenijevićem osniva Udruženje Krokodil, u kom radi kao menadžerka projekata i glavna koordinatorka. Aktivno je uključena u sve poslove i oblasti delovanja Udruženja Krokodil – festivale, gostovanja, s posebnim naglaskom na KROKODILovu Kuću za pisce.\nKonkurs za književne prevode 2019 je otvoren\tJelena Ivanović Vojvodić: Modernističko arhitektonsko nasleđe jugoslovenskog prostora


U Neumu uhapšen muškarac zbog snimanja maloljetnica | Herceg Televizija Trebinje\nPolicija je u Neumu uhapsila pedesetsedmogodišnjeg Ć.M. iz Srebrenika zbog snimanja maloljetnica mobilnim telefonom, saopšteno je iz Ministarstva unutrašnjih poslova Hercegovačko-neretvanskog kantona.\nIz kantonalnog MUP-a navode da je anonimno prijavljeno da u blizini hotela "Grand" u Neumu nepoznati muškarac već duže vrijeme mobilnim telefonom snima maloljetnu djecu.\n- Upućena je policijska patrola, koja je u službene prostorije privela lice čiji su inicijali Ć.M. /57/ iz Srebrenika, a uvidom u mobilni aparat privedenog uočeni su navedeni snimci - navedeno je iz MUP-a.\nNadležni tužilac je odobrio hapšenje na osnovu člana Krivičnog zakona FBiH - iskorištavanje djeteta ili maloljetnika radi pornografije.


Sajam kancelarijskog i školskog pribora u Frankfurtu › Made-in-Germany.rs\nDanas u Frankfurtu na Majni počinje najveći međunarodni Sajam kancelarijskog materijala i školskog pribora za privatnu i poslovnu upotrebu, “Paperworld 2016”, koji će trajati do 2. februara.\nNa ovoj prestižnoj ižložbenoj manifestaciji ove godine će svoje proizvode predstaviti oko 1.700 izlagača, od čega je oko 300 iz Nemačke, a procene govore da će na Paperworld 2016. doći čak 70.000 stručnih posetilaca iz čitavog sveta.\nMoto ovogodišnje izložbe je “The Heart of the Business” i odslikava dobru priliku za pronalaženje novih tržišta, ideja, inovacija i trendova na jednom mestu, odnosno na sajmu u Frankfurtu. Prema anketi kompanije “Messe Frankfurta” GmbH, glavni razlog dolaska većine izlagača i stručnih posetilaca na ovaj sajam već godinama unazad jeste upravo pronalaženje novih tržišta i ideja za uspešnije poslovanje.\n“Paperworld” nije samo najveće industrijsko tržište ovog sektora, već predstavlja i platformu znanja i inspiracije, mesto organizovanja raznih radionica i predavanja koja okupljaju predstavnike vodećih kompanija iz ovog sektora, kao što su “Staedtler”, “Faber Castell”, “Francesco Bizzolari” i mnogi drugi, prenosi “eKapija”.\nUz ovaj sajam, Frankfurt je domaćin i još dve međunarodne manifestacije koje se paralelno dešavaju sa “Paperworldom”, a to su “Creativeworld”, ili sajam zanatstva, hobija i umetničkih rekvizita, i “Christmasworld”, koji je počeo juče, a okuplja svetske privrednike iz sektora dekoracije za praznična dešavanja.\nViše informacija o frankfurtskim sajmovima, stručnoj poseti, učešću u nekoj narednoj manifestaciji, organizaciji putovanja i B2B sastancima, može se naći na adresi: www.messefrankfurt.rs, http://zodax.rs/ ili dobiti preko telefona +381 (0)11 3220600.\nNemačkih 650 mirovnjaka u misiji protiv džihadista


MILOVAN JOVANOVIĆ: Američko-kinesko nadmetanje u Indopacifiku\nTeodora Janjic 20.06.2022. 12:00h\nSingapur je od 10. do 12. juna bio domaćin Šangri-La dijaloga, najvažnijeg odbrambenog i bezbednosnog skupa u Aziji. Godišnji forum, nazvan po hotelu u Singapuru u kome se održava, sazvan je posle dve godine pauze zbog pandemije izazvane virusom korona. Dijalog je održan usred sve veće političke i vojne napetosti u azijsko-pacifičkom regionu.\nU proteklih godinu dana SAD su počele da uspostavljaju saveze u ovom delu sveta koji su dodatno narušili američko-kineske odnose.\nU septembru je Bajdenova administracija inicirala stvaranje novog anglosaksonskog vojnog pakta AUKUS, koji, osim SAD, čine Australija i Velika Britanija. Ključni protivnik alijanse AUKUS upravo je Narodna Republika Kina.\nJapanski premijer Fumio Kišida je, u svom uvodnom obraćanju na 19. Šangri-La dijalogu, rekao „da je ruska invazija na Ukrajinu uzdrmala temelje međunarodnog poretka, ostavljajući svet na raskrsnici“. Govorio je i o japanskoj viziji „proaktivnog pacifizma“, jačanju diplomatske i bezbednosne uloge Japana u okruženju.\nOvogodišnje okupljanje je obeležio važan bilateralni sastanak između američkog i kineskog ministara odbrane Lojda Ostina i Vej Fenga. Susret je održan na marginama samita i prvi je takav otkako je Džo Bajden postao predsednik SAD. Razgovor licem u lice je pokazao da i Amerika i Kina žele da zadrže direktne linije komunikacije. Ovo je, bez sumnje, pozitivan znak jer, uprkos tenzijama, dve strane žele da nastave da komuniciraju zarad bezbednosti i stabilnosti u Aziji i Pacifiku.\nPoslednjih 30 godina angažman SAD u azijsko-pacifičkom regionu bio je nedosledan. Od grandioznih obećanja o produbljivanju ekonomskih i bezbednosnih veza nije bilo ništa. Nasuprot njima, Kina je davala pomoć, pružila široke trgovinske mogućnosti i brižljivo negovala pacifičku elitu.\nNedavno je Peking potpisao bezbednosni sporazum sa Solomonovim Ostrvima koji bi mogao da iskoristi za uspostavljanje vojne baze i strateški prodor. Bajden je svestan da će SAD morati da preduzmu odlučnije korake ili rizikuju da budu potisnute iz ovog važnog geopolitičkog područja. Tako je krajem maja imao prvu azijsku turneju, kada je posetio Južnu Koreju i Japan, dva čvrsta američka saveznika u istočnoj Aziji. Dok je boravio u Tokiju, Bajden je učestvovao i na četvrtom samitu KVAD uz prisustvo japanskog premijera Kišide, novoizabranog australijskog premijera Entonija Albanizija i indijskog premijera Narendre Modija.\nAmerikanci bi trebalo, što pre, da razumeju dugoročne prioritete regiona i da na njih odgovore uspešnije od Kine. Sporazumom o slobodnom udruživanju iz 1986. godine Mikronezija, Maršalska Ostrva i Palau su prihvatili da SAD imaju ekskluzivni vojni pristup ovim teritorijama, čime je omogućeno povezivanje američkih snaga na Havajima s pozicijama u Okeaniji.\nEfikasan način za sprečavanje dalje kineske ekspanzije svakako jeste što skorije okončanje pregovora Vašingtona o pomoći ovim pacifičkim ostrvima i, paralelno s tim, razvijanje sveobuhvatne strategije s Kanberom i Tokijom za ceo Indopacifički region.


Nakon tragedije u Grazu Alen Rizvanović osuđen na doživotnu zatvorsku kaznu - Klix.ba\nSvijet Nakon tragedije u Grazu Alen Rizvanović osuđen na doživotnu zatvorsku kaznu\n30.9.2016. u 08:00\nAlen Rizvanović, porijeklom iz Bosne, koji je 20. juna 2015. godine svojim džipom usmrtio tri osobe i povrijedio pedesetak ljudi u centru Graca u Austriji, osuđen je na doživotnu zatvorsku kaznu, prenose austrijski mediji.\nPorota Krivičnog suda u Gracu sinoć je jednoglasno ocijenila da je kriv za ubistvo tri osobe i pokušaj ubistva.\nTakođer se zaključilo da je on uračunljiv, iako su dva od tri psihijatra tvrdila da je neuračunjiv, ali su konstatirali da ga treba smjestiti u ustanovu za psihički oboljele prestupnike.\nRizvanović je tokom svog zločina ubio jednog 28-godišnjaka, jednog četvorogodišnjeg dječaka i jednu 53-godišnju ženu, a više od 50 osoba povrijedio.\nTri psihijatra su saslušana, od kojih su dva rekla da Rizvanović pati od "paranoidne šizofrenije", ali je jedan kazao da je bio uračunjiv, međutim, da je i dalje veoma opasna osoba koja je dobro znala šta čini i da je sve planirao.


Govor predsednice Jahjaga povodom Nacionalnog dana Austrije - Govori Presidenta - Predsednica Republike Kosovo - DR VJOSA OSMANI - SADRIU\nGovor predsednice Jahjaga povodom Nacionalnog dana Austrije\nOkupili smo se večeras zajedno kako bismo označili 60. godišnjicu nezavisnosti i deklaraciju stalne neutralnosti Republike Austrije i ujedno ocenjujemo njenu posvećenost miru, sigurnosti i demokratiji kao bitne vrednosti društava bilo gde u svetu. Iznad svega, na ovu godišnjicu stalne neutralnosti, vrednujemo njenu posvećenost u pomoći u izgradnji razumevanja među ljudima i narodima.\nNa granici sa Zapadnim Balkanom i bliska sa ovim delom Evrope, Austrija je najbolje shvatila ne samo bolnu istoriju regiona, već i težnje da se postane neodvojiv deo slobodnih nacija u evropskoj porodici. Austrija je bila uz nas kako bi nam pomogla na našem putu, ne tako lakom, u izgradnji mira.\nVi ste bili neodvojiv deo nove kosovske istorije, uključujući i okončavanje nasilja rata, u izgradnji jednog drugačijeg Kosova, inkluzivnijeg, više demokratskog, naprednijeg – jedne države izgrađene nad principom pravde. Vi ste bili primer ne samo gostoprimstva, u vreme mira, tokom razgovora o statusu Kosova u težnjama da Kosovo učinite samostalnim, demokratskim i odgovornim za jačanje i unapređenje prava svih njegovih građana.\nAustrija je neodvojiv deo međunarodne zajednice, koji deli uspeh novog Kosova zajedno sa njegovim narodom i institucijama. Jedno Kosovo posvećeno tome da postane deo globalne sigurnosne arhitekture, verno opštim vrednostima za mir i razvoj, doprinosilacincicijativama za pomoć onima koji danas lutaju ulicama sveta, proterani silom iz njihovih zemalja.\nU međuvremenu, danas testiramo našu demokratiju, kada izazivamo naš Ustav i ujedno sazrevamo politički – vi ste opet uz nas, kao prijatelji i kao podržavaoci, ubeđeni da se problemi u našoj tranziciji mogu prevazići dijalogom i razumevanjem gradeći mostove saradnje i snažno radeći na izgradnji države pravde, koja izbegava put kao rešenje, ali pruža rešenje unutar same institucije.\nPoštovani ambasadore Brieger,\nSada, kada treba da budete spremni da napustite Kosovo, nakon toliko godina službe ovde, želim da vam se zahvalim. Da vam kažem koliko smo počastvovani bili sa vama, jednim našim istinskim prijateljem koji je pomogao u očuvanju i jačanju odnosa između naša dva naroda. Vaš rad i posvećenost na jačanju veza između naše dve zemlje, učinilo vas najboljim prijateljem građana Kosova. Vi ćete otići sa Kosova ubrzo, nekoliko dana nakon zvanične posete mog prijatelja i prijatelja Kosova, predsednika Austrije, gospodina Fischer-a, ali verujem da ćete zapamtiti i zadržati u srcu ovo mesto. Nazdravimo ambasadoru Brieger-u u veri da ovo nije zbogom za njega, jer Kosovo će ga pamtiti kao njegovog prijatelja gde god da je.


Fudbaleri Srbije savladali su Luksemburg 3:2 u pretposlednjem kolu kvalifikacija za Evropsko prvenstvo 2020. godine\nImamo pravo na nadu: 'Orlovi' i dalje maštaju o EP\nNišta ne zavisi od nas, ali niko ne sme da ubija pravo na nadu fudbalskoj reprezentaciji Srbije.\n'Orlovi' čekaju Luksemburg i nadaju se kiksu Portugalije\nFudbaleri Srbije nastavljaju kvalifikacije za Evropsko prvenstvo 2020. godine utakmicom protiv Luksemburga. "Orlovi" od 20.45 na stadionu "Rajko Mitić" dočekuju Luksemburg u jednoj od najvažnijih utakmica u kvalifikacijama, uz prenos na Radio Beog...\nZdjelar: Novo iskustvo; Stevanović: Pobeda u Hagu vodi dalje\nFudbaleri Partizana Saša Zdjelar i Filip Stevanović, posle poraza od Mančester Junajteda (3:0) u Ligi Evrope, priznali su da je veliki kvalitet rivala došao do izražaja.\nMilošević: Izbacili Mančester iz glave, fokus na realnije stvari\nTrener Partizana Savo Milošević nije razočaran posle poraza na Old Trafordu i kaže da njegovu ekipu sada očekuju realnije stvari. U poslednja dva kola u Evropi crno-beli idu na šest bodova, ali je akcenat na domaćoj ligi, kaže starteg crno-belih.\nJunajted lako do pobede, tri lopte u mreži Partizana\nKoliko su bili dobri u Beogradu, toliko su podbacili u Mančesteru, fudbaleri Partizana bili su daleko od dobre igre i rezultata na “Old Trafordu”.\nKapiten fudbalera Crvene zvezde Marko Marin priznao je da je devet golova razlike iz dvoboja sa Totenhemom u Ligi šampiona realno stanje i da u suprotnom ne bi bila tolika razlika.\nMilojević: Poraz nije prijatan, možemo da naučimo\nTrener fudbalera Crvene zvezde Vladan Milojević priznao je da boli visok poraz od Totenhema (4:0) u utakmici Lige šampiona, ali i da može mnogo da se nauči iz meča u Beogradu.\nČuda se dešavaju na "Pavkovdan": Napadač Zvezde se, posle Liverpula, nameračio i na Totenhem\nTačno pre godinu srušio Milan Pavkov "redse". Sada poručuje da na "Marakani" niko nije nepobediv: Naravno da žarko želim da ponovo obradujem naše navijače\nZdjelar: Ljudski je i da kiksnete, ali kada ste u Partizanu to se ne prašta\nFudbaler Partizana Saša Zdjelar rekao je da je njegova ekipa odigrala odlično protiv Vojvodine\nJezivo na 'Gudisonu': Gomešu pukao zglob, Son plakao od šoka\nPoslednju utakmicu 11. kola Premijer lige nažalost obeležio lom zgloba Portugalca koji nije za one sa slabijim stomakom.\nNovi rasistički ispadi u Italiji, Baloteli napustio teren\nFudbaleri Verone savladali su ekipu Breše sa 2:1 u meču 11. kola italijanske Serije A. Susret je u drugom poluvremenu bio prekinut kada je napadač gostiju Mario Baloteli napustio teren, zbog rasističkih uvreda sa tribina.\nBurna noć Lige šampiona: Preokreti Juventusa i Sitija, het-trik heroji Mbape i Sterling\nPored pobede koju je Totenhem ostvario protiv Crvene zvezde (5:0), te preokreta Bajerna u Atini protiv Olimpijakosa u istoj grupi (2:3) bilo je još mečeva na kojima su, poput Bavaraca, favoriti gubili pre osvajanja celog plena.\nDebakl Zvezde protiv Totenhema, pet golova u mreži Borjana\nFudbaleri Crvene zvezde izgubili su 5:0 (3:0) od engleskog Totenhema u trećem kolu B grupe Lige šampiona.\nRičmond Boaći neće putovati sa ekipom u London na meč 3. kola Lige šampiona protiv Totenhema.\nFudbaleri Crvene zvezde pobedili su Rad 3:1 (2:0) na svom terenu u utakmici 12. kola Superlige Srbije.\nOrlove čeka Oslo, Zmajeve 'Home nations'\nOstala su još dva kola do kraja kvalifikacija za EURO 2020. Poznato je šest učesnika, a upražnjeno je još 18 mesta. U novembru ćemo saznati još 14 ekipa koje će se naći na kontinentalnoj smotri, kao i kojih 16 timova će tražiti svoje mesto kroz ba...\nU sredu je Lionelu Mesiju dodeljena zlatna kopačka, nagrada za najboljeg strelca Evrope. U minuloj sezoni on je postigao 36 golova za Barsu u La Ligi.


Dugogodišnji partner CARE International Balkans, gospodin Ilija Trninić, osnivač i izvršni direktor Instituta Pereptuum mobile iz Banja Luke, sa kojim uspešno sarađujemo od 2006. godine na projektima promovisanja rodne ravnopravnosti i zdravijih životnih stilova mladića i devojaka, izabran je za zamenika predsedavajuće novoformiranog Savetodavnog tela Saveta ministara BiH za saradnju sa nevladinim organizacijama.\nSavetodavno telo zaduženo je za unapređenje saradnje između Saveta ministara BiH i NVO-a, s ciljem stvaranja podsticajnog pravnog, institucionalnog i finansijskog okruženja za NVO sektor.\nSavetodavno telo Saveta ministara BiH za saradnju s nevladinim organizacijama ima sedam članova izabranih iz reda predstavnika nevladinih organizacija, akademske zajednice, medija i pojedinaca s iskustvom u kreiranju, praćenju i provedbi javnih politika od značaja za stvaranje podsticajnog pravnog, institucionalnog i finansijskog okruženja za nevladine organizacije u BiH.\nOvo je istorijski momenat za organizacije civilnog društva u BiH budući da ovakvo telo do sada nije postojalo. Uvereni smo da će radom ovog tela saradnja vlasti i nevladinih organizacija podići se na viši i efikasniji nivo a usluge i programi biti kvalitetniji i održiviji.


Mazalica u Tužilaštvu BiH zbog izjava na sjednici Narodne skupštine – Otvoreno\nIzvor: 18.03.2021, 12:00 10.3k Views\nNarodni poslanik Srđan Mazalica trenutno je u Tužilaštvu BiH, a kako saznajemo, Mazalica je pozvan da izjavu da kao svjedok iako iz poziva nije jasno zbog čega.\nATV nezvanično saznaje, da je u Tužilaštvo pozvan zbog izjave na sjednici Narodne skupštine Republike Srpske održanoj krajem septembra prošle godine.\n“Nije Bosna i Hercegovina jedno, Srbija drugo. Trebinje je bilo Srbija, Bosna je bila Srbija, sve je ovo Srbija i tako treba da se ponašamo, tako treba da investiramo tako treba ulažemo, tako treba da razmišljamo”, rekao je tada Srđan Mazalica kada su na dnevnom redu bili Prijedlog zakona o posebnom postupku eksproprijacije radi izgradnje aerodroma u Trebinju i Prijedlog odluke o izradi Zoning plana područja posebne namjene “Aerodrom Trebinje” po hitnom postupku.\nPojedincima je, kako nezvanično saznajemo, ta izjava bila sporna pa su, putem e-maila, Državnoj agenciji za istrage i zaštitu podnijeli krivičnu prijavu protiv poslanika SNSD-a.\nSamo zato što je Srđan Mazalica ukazao na to da svaku pomoć treba prihvatiti, pogotovo onu koja dolazi iz Srbije, protiv njega je podneta krivična prijava.\nTreba prihvatiti svaku pomoć koja dođe, naravno da od srca treba prihvatiti kada je od Republike Srbije. Strateški interese koji Republika Srbija vidi na području istočne Hercegovine, srce teritorije koji su u ranom srednje vijeku naslili Srbi, je izuzetno važno za nas i Republiku Srpsku, rekao je tada Mazalica.